ועדת הכלכלה, כנסת 20, פרוטוקול מספר 639, 2017-12-18 09:30

איתן כבל: בוקר טוב לכם.

איתן כבל: גברתי, מנהלת הוועדה, היועצות, דובר, דוברים, רשמת, אורחים נכבדים, כמדי יום בפתיחת המושב, בפתיחת היום, אנחנו נוהגים להקריא שיר אז גם היום אנחנו נעשה את זה.

איתן כבל: נתן לי כאן אמנון מרגלית שיר שהוא כתב – לא, אסתר שמיר, נכון.

איתן כבל: בשביל זה אני צריך אותך?

איתן כבל: מבלי לזלזל, חס וחלילה, חשבתי שאדוני...

<אמנון מרגלית: עד כאן.

איתן כבל: לא.

איתן כבל: דרך אגב, יש כאלה ששלחו לי שירים שלהם ואנחנו נקריא אותם.

איתן כבל: כל מיני משוררים.

איתן כבל: כמובן אינני מבקר שירה אבל דאגתי ש... ברשותכם, בוקר טוב.

איתן כבל: היום יום שני, ראש חודש טבת, נר שישי של חנוכה.

איתן כבל: ולאלה שלא יודעים שכשאומרים נר שישי, הכוונה היא שבערב נדליק נר שביעי, שלא יהיה מישהו שאטעה אותו שבערב יגיד...

איתן כבל: זה נר שישי עד השקיעה, למען הסר ספק.

<קריאות: - - -

איתן כבל: אני לא בטוח שכולם יודעים את זה.

<קריאה: ויהי ערב, ויהי בוקר...

איתן כבל: בסדר, אתה יודע.

איתן כבל: אני רוצה להזכיר שבבית הכנסת נקרא את פרשת "ויגש" – ויגש אליו יהודה.

איתן כבל: אגיד לכם עוד דבר, שקרה לי נס הבוקר, שהגעתי בשעה ועשר דקות.

איתן כבל: האמת היא שלא נסעתי דרך 443 כי אמרתי שבטח יש חסימה - -

<לאה ורון: אין תנועה בגלל חנוכה.

איתן כבל: אני יודע, למה לקלקל?

איתן כבל: גם את מקלקלת?

איתן כבל: תגידי שהיה נס, מה זה משנה עכשיו?

<לאה ורון: היה נס חנוכה, 100%.

איתן כבל: היה נס.

איתן כבל: במקום שעה וארבעים, שעה ארבעים וחמש...

<לאה ורון: שלא תצפה שזה יהיה שמונה ימים ככה.

איתן כבל: הנס לא יהיה שמונה ימים במקרה הזה.

איתן כבל: זה נכון, אני מסכים.

איתן כבל: הבוקר בחרתי להקריא את השיר "קו העוני" מאת רוני סומק.

איתן כבל: סומק, משורר, סופר ואומן ישראלי נולד בשנת 1951 בבגדד למשפחת סומק, ועלה ארצה בשנת 1953.

איתן כבל: גדל והתחנך במעברה על גבול חולון-בת-ים.

איתן כבל: סומק פרסם 11 ספרי שירה וגם שני ספרי ילדים.

איתן כבל: על שירתו זכה, בין השאר, בפרסים רבים, ביניהם פרס ראש הממשלה ופרס יהודה עמיחי לשירה.

איתן כבל: השיר עוסק בנושא העוני בישראל של שנות ה-50 אבל למען האמת, הוא רלוונטי תמיד.

איתן כבל: קו העוני, רוני סומק.

איתן כבל: "כאילו אפשר למתוח קו ולומר: מתחתיו העוני.

איתן כבל: הנה הלחם שבצבעי איפור זולים נהיה שחור והזיתים בצלחת קטנה על מפת השולחן.

איתן כבל: באוויר, עפו יונים במטס הצדעה לצלילי הפעמון שביד מוכר הנפט בעגלה האדומה, והיה גם קול הנחיתה של מגפי הגומי באדמה הבוצית.

איתן כבל: הייתי ילד, בבית שקראו לו צריף, בשכונה שאמרו עליה מעברה.

איתן כבל: הקו היחיד שראיתי היה קו האופק ומתחתיו הכל נראה עוני.

איתן כבל: " וואו, שיר מגניב.

איתן כבל: יש כאלה שיודעים לשיר את השיר הזה ולצערנו, גם היום בישראל של שנות האלפיים.

איתן כבל: וברשותכם, נעשה את המעבר לנושא שעל סדר יומנו: הצעת חוק הגנת הצרכן (תיקון – פיצוי על איחור טכנאי בעת התקנה או הסרה של טובין), התשע"ז-2017.

איתן כבל: לפני כן, אני רוצה בשמי ובשם הוועדה ובטח בשמכם לשלוח מכאן תנחומים כנים לפרופסור יוסי יונה, חבר הכנסת יוסי יונה על מות אביו.

איתן כבל: וזאת הזדמנות נאותה בשמכם גם לשלוח לו את התנחומים.

איתן כבל: אני רוצה להזכיר שהתקדמנו מאוד, אנחנו בהכנה לקריאה שנייה ושלישית, אנחנו כבר בסוף הדרך - -

<אתי בנדלר: לא, הכנה לקריאה ראשונה.

איתן כבל: אני מצטער, כן.

איתן כבל: קיוויתי.

איתן כבל: לא משנה, למה אני אומר שקיוויתי?

איתן כבל: כיוון שהדיון כבר כל כך...

<אתי בנדלר: היה לנו דיון אחד בהצעת החוק הזאת.

איתן כבל: נכון, אני זוכר.

<לאה ורון: אבל נעשתה עוד עבודה מאחורי - -

איתן כבל: נעשתה עבודה מאחורי אז זה כאילו אנחנו כבר בסוף התהליך, ברשותך.

איתן כבל: לי היה תקוע בראש שזה העניין: גברתי דווקא העלתה בדיון הקודם שתי נקודות, יותר נכון נקודה אחת:

איתן כבל: האם ניתן להכליל בתוך החוק את העניין של המובילים.

איתן כבל: גברתי זוכרת?

<אתי בנדלר: כן.

איתן כבל: ביקשנו לאור הערה של משרד הכלכלה, יותר נכון של עורכת הדין חנה טרי בעניין הזה - -

<אתי בנדלר: אני רק אומר:

<אתי בנדלר: הסיכום של אדוני היה לבדוק אפשרות להרחיב את הצעת החוק במספר מישורים, לא רק על מובילים.

<אתי בנדלר: 1.

<אתי בנדלר: על נותני שירותים שונים דוגמת מובילים או נותני שירותים שבפועל הצרכן הוא סוג של לקוח שבוי שלהם.

<אתי בנדלר: 2.

<אתי בנדלר: על בדיקות תקינות מתקני גז ביתיים בבית הצרכן, וכנ"ל על מתן שירות לאחר תקופת האחריות כי בעצם הסעיף כנוסחו היום, סעיף 18(א) רבא לחוק הגנת הצרכן חל רק בתקופת השירות לאחר מכירה, בתקופת האחריות.

איתן כבל: כן.

איתן כבל: ובכן, כמצוות הסיכום נפגשתי עם השר והנחתי ביחד עם - - - במשרד הכלכלה, ובעצם קיבלתי "אור ירוק" וכמובן ביקשו ממני שנציגי איגוד לשכות המסחר שמייצגים את העוסקים האלה, יוכלו לתת את ההתייחסות שלהם לעניין, ונקשיב להם פה בתוך הדיון וכך יהיה.

איתן כבל: באופן עקרוני, השר נתן את הסכמתו להכללה הזאת, כמובן תוך שמיעה של הגורמים המקצועיים.

איתן כבל: אז חנה - -

<אתי בנדלר: סליחה, עוד מילה אחת ברשותך: אנחנו גם ביקשנו את עמדת המשרד לגבי האפשרות להחיל את הצעת החוק על נותני שירותים שקשורים, כשיש הסכם ביטוח בין צרכן לבין חברת ביטוח אבל את השירותים מטעם חברת הביטוח לא נותנת חברת הביטוח אלא מישהו שחברת הביטוח קשורה אתו בהסכם למתן שירותים.

<אתי בנדלר: הוזכר הנושא של מים, קיצוץ מים.

איתן כבל: אוקי.

איתן כבל: חנה, את רוצה ברשותך להתייחס קודם?

איתן כבל: כי לא היתה לכם באופן עקרוני.

איתן כבל: ..

<חנה טרי: לא, רק כמה הערות: בעצם הרציונל הוא שאנחנו כמובן לא אומרים לבעל העסק תוך כמה זמן הוא צריך לקבוע עם הצרכן וכולי.

<חנה טרי: בעל העסק יכול לנהל את הזמן שלו כפי שהוא מוצא לנכון.

<חנה טרי: כל מה שההצעה אומר: ברגע שקבעת עם הצרכן, מקום בו אנחנו לא מתערבים, אז צריך לכבד גם את זמנו של הצרכן.

<חנה טרי: אם אתה חושב שלא תספיק להגיע, תרווח את הזמן, תקבע מועדים איך שאתה רוצה, בזה ההצעה לא מתערבת.

<חנה טרי: ולכן, במקרים האלה הצרכן הוא שבוי, הוא מחכה בבית, גם הזמן שלו יקר.

<חנה טרי: זה הרציונל.

איתן כבל: חנה, תכף יבוא "סלקום", שהיום חטף גם קנס במשטרה - -

<קריאה: קנס - - -

איתן כבל: מה שאני אומר, נקודת המוצא חנה, שזאת נקודת המוצא.

איתן כבל: סיכמנו בינינו?

איתן כבל: צריך לעמוד בסיכום.

איתן כבל: אני לא בא ואומר עכשיו שיש כללים שאומרים כמה יכול לחכות, אבל ברמת העיקרון זאת הכוונה.

איתן כבל: אין הכוונה שמישהו שהצרכן מצפה שיפעלו מעבר לסיכום או אני לא יודע מה, לשנות את עמדתו תוך כדי המתנה.

איתן כבל: קבעתי אתך.

איתן כבל: אתה אומר לי להמתין בין שעה זו לשעה זו.

איתן כבל: הגענו, סיכמנו, גם אם אני לא אוהב את זה, זה הסיכום.

איתן כבל: לפעמים גם נותן השירות, זה גם לא מוצא חן.

איתן כבל: גם זה דבר שיכול ויקרה.

איתן כבל: מישהו רוצה להתייחס ברשותכם?

איתן כבל: אני רוצה שנסכם את העניין הזה ברמת העיקרון.

איתן כבל: בואו נתחיל קודם כל מהגברת לאיגוד לשכות המסחר.

איתן כבל: בבקשה, שם ותפקיד.

<אביגיל גוטליב: כולנו פה ביחד אז אבי יתחיל.

איתן כבל: אביגיל, אנחנו לא נבלה את היום אתכם.

איתן כבל: בבקשה אבי.

<אבי אייל: אני מייצג חברות בתחום מוצרי החשמל: "אלקטרה", "תדיראן", "ראלקו".

<אבי אייל: אנחנו בעצם חברת הובלות, שאנחנו מספקים להם את השירותים ללקוחות הסופיים.

<אבי אייל: אנחנו מפיצים מקררים, מכונות כביסה, טלוויזיות וכיוצא בזה.

<אבי אייל: חוק הטכנאים, איך שהוא מופיע היום, הוא פשוט לא יכול להתקיים עם הובלה במשאיות.

<אבי אייל: אין היום שום טכנולוגיה שיכולה לתכנן קווי הפצה בחלונות זמן של שעתיים, באיחור של עד שעתיים.

<אבי אייל: גם המשתנים הם המון משתנים בדרך.

<אבי אייל: עכשיו, מה חברה כמוני יכולה לעשות?

<אבי אייל: או שנוריד את כמות האספקות וזה בסוף יעלה לצרכן הרבה יותר או - -

איתן כבל: אבי, לא יכולת לחשוב על תשובה יותר מתוחכמת?

<אבי אייל: אני לא מחפש להיות מתוחכם.

<קריאה: האמת לא מתוחכמת.

איתן כבל: זאת בדיוק הנקודה, תאתגר אותנו עם התשובה.

איתן כבל: אתה היחיד שנוסע בכבישים?

איתן כבל: המשאית שלך נוסעת – אני אגיד לך למה: - -

<אבי אייל: אני אסביר.

איתן כבל: לא, תן לי.

איתן כבל: אני בא, קבעתי אתך, אתה כבר לקחת בחשבון.

איתן כבל: אגיד לך משהו: יש לי יתרון אחד - אני סיימתי לשפץ את הבית, בוועדה ליוו אותי בשיפוץ.

איתן כבל: והיתה לי את האינטראקציה הזאת באופן טבעי.

איתן כבל: אתה מזמין מוצרים, מביאים לך, אתה קובע אתם.

איתן כבל: הוא אומר לך: אני לא יכול, זה קו החלוקה שלי, לא מעניין אותי כלום וכל השיחות שכל אחד מכיר את הדברים האלה.

איתן כבל: בסוף, בסוף, בסוף, אתה בעל הניסיון, אתה זה ששולח אותם.

איתן כבל: אני מדבר על האיש שנותן להם את חלוקת העבודה.

איתן כבל: נכון?

איתן כבל: סדרן העבודה.

איתן כבל: הוא אומר: היום אתה צריך לעשות התקנה פה ופה.

<אבי אייל: לא התקנה, מסירה.

איתן כבל: מסירה, סליחה.

איתן כבל: זה לא משנה, אתה צריך להגיע למישהו.

<דורון זינגר: זה הבדל מהותי.

<דורון זינגר: זה בדיוק ההבדל - - -

איתן כבל: בסדר, הבנתי שתפסת אותי במילה, אני מתנצל.

איתן כבל: אני אסקופה הנדרסת, זה לא יקרה שוב.

איתן כבל: אני מנסה להגיד לך משהו אחר, תבין, אל תיקח אותי למקומות האלה.

איתן כבל: אנחנו מנסים להבין את העניין.

איתן כבל: אם לדוגמה אני בא מתל-אביב, מחוץ לכביש 1 או 443 ואני צריך להגיע לפה, ואני יודע שיש מבעוד מועד הפגנה בכניסה לעיר של עובדי "טבע" וקבעתי אתך.

איתן כבל: אתה לוקח ממני תמיד את הנייד או הכי טוב שתחשוב על האיש שאתה הולך אליו כמו שאתה רוצה שיחשבו עליך.

איתן כבל: הרי אתה לא קונה רק מוצרים של "אלקטרה".

איתן כבל: יש מוצרים נוספים שאתה רוצה להתקין אצלך בבית, ואתה בבית מחכה.

איתן כבל: אתה לא אומר לו: אני אקרע אותך כשתבוא ותקנה מ "אלקטרה", בסדר?

איתן כבל: כולנו נותני שירותים ומקבלי שירותים, כל אחד במגזר שלו.

איתן כבל: נכון?

איתן כבל: ולכן, מה שאני בעצם אומר לך, שהכי טוב אם אתה מבעוד מועד אומר לי: אני רוצה שתדע שעלולה להיות בעיה מחר, תחליט על מועד אחר או תדע לך שאני יכול להגיע באיחור של לפחות שעה.

איתן כבל: החיים של כוח עליון מתקיימים, ותתקן אותי, כמעט בכל עניין.

איתן כבל: יש מה שנקרא "כוח עליון" שפתאום יש פקק שמעמיד, וקרה לכל אחד ואחד מאתנו, בלתי צפוי, ומעמיד את כל התנועה על הכביש.

איתן כבל: אנחנו מדברים על מצב סביר, כשאנחנו מכירים את מפת הפקקים בישראל, אנחנו מכירים את שעות הפקקים במדינת ישראל.

איתן כבל: בגלל זה גם אתה מתזמן נכון.

איתן כבל: קורה לפעמים שאתה מגיע להתקנה מסוימת באיזה בניין מסוים.

איתן כבל: אני תמיד מצפה שתהיה היערכות מוקדמות, שכשאתה מגיע לעשות התקנה בקומה עשירית - -

<אתי בנדלר: לא התקנה, הובלה.

איתן כבל: הובלה, סליחה.

איתן כבל: התקנה יכולה לקחת זמן.

איתן כבל: הוא מתכוון מסירה.

<אתי בנדלר: - - -

איתן כבל: אם הוא צריך מקרר, הוא צריך להוביל אותו.

<אתי בנדלר: קראתי.

<אתי בנדלר: לא עובר, כן עובר, דלתות וכולי.

איתן כבל: כן, עזבי, אני מכיר את הדברים האלה, זה קרה אצלי בבית אבל התזמון הזה הוא לא - -

<דורון זינגר: דיברת על תזמון מראש.

איתן כבל: אתה הרי שואל אותו.

איתן כבל: שאלו אותי כשבאו אלי.

איתן כבל: אמרו לי: איזה קומה אתה?

איתן כבל: יש לך כניסה?

איתן כבל: האם יכול המקרר להיכנס דרך הדלת, האם צריך לפרק?

איתן כבל: זה לא הגיע.

איתן כבל: הוא אומר: וואלה, מה זה?

איתן כבל: זה סוג בניה חדש, לא ראיתי אף פעם בניין כזה.

איתן כבל: מה, עשו חלונות עגולים?

איתן כבל: המקרר מלבני.

איתן כבל: כל מיני דברים מהסוג הזה.

איתן כבל: בסוף, בסוף הרי אתה מגיע למקום, הנחת העבודה שאתה ביצעת את כל השאלות הנדרשות בטרם הגעת למקום.

איתן כבל: למרות זאת, יכול ותהיינה תקלות, אני לא מזלזל.

איתן כבל: העניין הוא כזה: יש הבדל גדול בין אם אתם חברה שהנהגים שלה רק חיים בתקלות, שלא מגיעים בזמן ורק הפקקים אצלכם על ה"ליין" שלכם וכל הבעיות או שעל כל 100 יש בעיה, שתי בעיות אבל הנקודה היא שאתם צריכים להגיד: בסך הכל הכללי אנחנו עומדים בתנאים שסיכמנו אותם.

איתן כבל: אתה תרצה, אבי, לבוא ולהגיד לי מה קורה, זאת שאלה לגיטימית.

איתן כבל: אם למרות שעמדנו בכל התכניות האלה יש איזה עניין שצריך לתת עליו את הדעת, שלא נתנו את הדעת, אז בוא תגיד מה צריך לעשות אל מול - -

<אתי בנדלר: אני רק רוצה להוסיף עוד משפט אחד כדי שתתייחס ביחד אם אפשר: כשהוועדה דנה בזמנו בחקיקת הסעיף המקורי שהתייחס מפורשות לטכנאים, נאמר מפורשות לוועדה אם אינני טועה, שלא תמיד יכולים לדעת כמה זמן הטכנאי יתקע בבית.

איתן כבל: נכון.

<אתי בנדלר: הזמן הנדרש לשהייה אצל כל צרכן, סימן שאלה הרבה יותר גדול לפעמים מאשר מסירת פריט שאתם מובילים.

איתן כבל: בוודאי, לאין שיעור.

<אבי אייל: אני רוצה להתייחס למה שנאמר כאן:

<אבי אייל: קודם כל, אנחנו משתמשים היום, יש טכנולוגיה שיודעת לתכנן את חלונות הזמן ואת ההפצה יחד עם "ווייז", יחד עם הפקקים, יחד עם הפקקים הצפויים ויחד עם הזמן שירות אצל הלקוח.

<אבי אייל: למרות זאת, יש כל הזמן הפתעות, ולמרות ששואלים אותך את כל השאלות, אתה לא יודע למדוד את הארון בחדר המדרגות, אם המקרר עובר שם או לא עובר שם.

<אבי אייל: אנחנו לוקחים את התקלות האלה בחשבון ועדין יש איחורים ויש בעיה עם משאיות - -

איתן כבל: הייתי אומר לך: תקום שעה קודם.

<אבי אייל: זה לא שעה קודם.

<אבי אייל: נהג יוצא עם 20 לקוחות, נהג לא נוסע עם שני לקוחות, הוא לא נוסע עם טנדר.

איתן כבל: אבי, למרות כל זאת אמרה כאן היועצת המשפטית את העניין, שאת כל הדיון הזה בעוצמות לאין שיעור יותר גדולות כי אתה רק בא, שם והולך, אז אתה יכול להיתקל - -

<קריאות: - - -

איתן כבל: חבר'ה, תנו לי.

איתן כבל: ברור הוא, בסוף בסוף, גם אם עקרת דלת, הרסת קיר, זה עדין לא כמו הטכנאי שמגיע לבית הלקוח ופתאום הסתבר לו שבמקום הזה חסרה לו "מופה", "מוטה", לא יודע, כל מיני שמות כאלה שהם אוהבים להגיד, ועכשיו הוא צריך לעצור את כל העבודה והבן אדם אומר לו: אדוני, אני מצטער מאוד, אתה לא יכול להשאיר אותי כמו שחברת "יס" השאירו את הבית שלי לפני כמה שבועות ונסע, אמר אין, הוא הלך.

<דורון זינגר: אם אין לו את החלק אז הוא הולך ונגמר הביקור.

איתן כבל: תודה רבה, בסדר אבל כמה - -

<דורון זינגר: ואז קובעים אתך מועד חדש, וזה גם חלק מהדברים שקורים בשטח.

איתן כבל: דורון, תקשיבו טוב, ברצינות.

איתן כבל: אני רוצה להגיד לכם את הדבר הבא: כשאתה בא ממקום שהמצב שלכם הוא לאין שיעור פחות בעייתי מהטכנאי.

<אבי אייל: ההיפך.

<אבי אייל: טכנאי נוסע עם חמש, שש, עשר כתובות ביום.

<אבי אייל: נהג נוסע עם 20,25 כתובות.

<אבי אייל: הוא נוסע עם טנדר, אנחנו עם משאית.

איתן כבל: נו, באמת אבי.

<הילה דוידוביץ: אני ממשרד המשפטים.

<הילה דוידוביץ: פסקה ו' לסעיף מדברת על מה שנקרא סוג של כוח עליון כזה, שאם האיחור נובע מסיבות שלא - -

<אבי אייל: מה זה הסיבות האלה?

<אבי אייל: זו השאלה הבאה שלי.

<הילה דוידוביץ: זה בנסיבות העניין ייבחן.

איתן כבל: אתה יודע מה המשמעות של מה שאומרת לך הילה?

איתן כבל: לעולם, בהגדרה, מה שקבעת עם הלקוח, כשאתה אומר לו את זה, אתה יודע שאתה לא הולך לעמוד בזה.

<אבי אייל: למה?

<אבי אייל: אתה כל הזמן יוצא מנקודת הנחה שהחברות לא מעוניינות לעמוד בזה.

<אבי אייל: אנחנו מאוד מעוניינים לעמוד בזה.

איתן כבל: לא אמרתי את זה.

איתן כבל: אני לא אמרתי דבר כזה.

איתן כבל: מה העניין?

איתן כבל: אתה מנסה להגן עליך, על עצמך, גם מכל מיני מובילים שלך עצלים, שלא עושים את עבודתם.

איתן כבל: תקשיב טוב למה שאני אומר לך: מה אתה בעצם אומר לי?

איתן כבל: שנקודת המוצא שלך היא לא שיש לך תקלה כזאת אחת ל...

איתן כבל: אלא שאתה יכול למצוא את עצמך באופן תדיר לא מצליח לעמוד בהתחייבויות שלך כלפי לקוחות.

איתן כבל: זאת המשמעות כי אם זה מקרה יוצא דופן, אתה יכול לבוא ולהגיד, אם אני אתה: סליחה, אני 100 לקוחות, 1000 לקוחות, כולם עמדתי בזמן.

איתן כבל: פה אני מראה שרציתי לעמוד בזמן, היה אירוע כזה וכזה ולא הצלחתי לעמוד בזמן.

<דורון זינגר: למי אני מראה?

<אתי בנדלר: לתביעה שתוגש נגדך.

<דורון זינגר: אני צריך לפצות אותו בלי שהוא מגיש תביעה.

<אתי בנדלר: מצוין.

<אתי בנדלר: אז אתה תפצה אותו אבל אם אתה חושב שאתה פטור מכוח החוק מפיצוי, אז תגיד לו שהתקיימו נסיבות סעיף קטן ו', שאליו הפנתה עורכת דין דוידוביץ, ואם הוא לא יקבל את זה אז הוא יתבע אותך.

איתן כבל: עכשיו, מה יקרה דורון ואבי?

איתן כבל: אם אתם תתחילו להגיש ערעורים כל שבועיים ויסתבר שאתם לא עומדים כל שבועיים או כל שבוע בהתחייבויות שלכם ללקוחות, אז אני מניח שהשופט יגיד: מעניין שזה חוזר על עצמו פעם אחר פעם, שבאים לקוחות ותובעים אתכם ואתם לא עומדים בזה.

איתן כבל: אם זה יקרה פעם ב...

איתן כבל: אני מניח שהשופט יגיד: וואלה פעם ב...

<קרן חן סופר: אדוני אפשר?

<קרן חן סופר: אני יועצת משפטית באיגוד לשכות המסחר.

<קרן חן סופר: קודם כל, נקודה קטנה:

<קרן חן סופר: עוד הבדל מהותי בין טכנאי להובלה שאני חושבת שכדאי לתת את הדעת מעבר לכלי הרכב וכדומה, שהעניין הוא שברגע שיש תקלה שהיא בלתי צפויה, טכנאי – אתה יכול תמיד להקפיץ אדם אחר.

<קרן חן סופר: המוביל שלך כבר העמיס על המשאית שלו את כל המוצרים שצריכים לצאת, יצא לדרך ואין להם אפשרות כרגע להקפיץ אדם אחר לאותה הובלה.

<קרן חן סופר: בנוסף, אם המטרה היא בסופו של יום, של כולם, לשפר את איכות החיים של הצרכן שרכש, צריך לתת את הדעת לבעיה שאני שמעתי לא מגורים אחד: היום רשתות שיווק של חשמל וכדומה מאפשרות לצרכן שמגיע לרכוש מספר מוצרים של מספר חברות ולספק לו את ההובלה למרות שזה כמה מוצרים מכמה חברות שונות.

איתן כבל: הוא רוצה שאני אקנה ממנו, לא?

<קרן חן סופר: נכון אבל מצד שני, הוא גם לא רוצה להיקנס, בוודאי לא ב-200 שקל כשהוא יודע - -

<אתי בנדלר: - - -

איתן כבל: מה הקשר?

איתן כבל: אני משלם על זה.

איתן כבל: מה, הוא עושה לי טובה?

<דורון זינגר: קודם כל, לא.

איתן כבל: מישהו משלם לו.

איתן כבל: סליחה, אין שיירה של משאיות של מה שנקרא צבא העם, שהוא אומר: אנחנו, התפקיד שלנו בחיים זה להתנדב ולאסוף מחניות ולשלוח לאנשים.

איתן כבל: בסוף בסוף זה לא צבא העם, זה אנשים שזו פרנסתם.

<דורון זינגר: זו לא הנקודה שאנחנו מנסים להסביר.

<דורון זינגר: מה שאנחנו מנסים להסביר זה שהיום משווק שמוכר מוצרים - -

איתן כבל: הבנתי, הבנתי.

איתן כבל: אני שואל אותך כמה אירועים - יש לי שאלה כזו אליך, דורון: כמה אירועים כאלה יש לכם?

<דורון זינגר: 40% מההובלות שאנחנו מספקים, אנחנו מספקים אותם לעשרות חנויות - -

איתן כבל: לא, התכוונתי כמה איחורים?

<דורון זינגר: היום אני לא יודע לאמוד את זה אבל אני מעריך שבין 10% ל-15%.

עיסאווי פריג': ומה אמרת 40%?

<דורון זינגר: 40% מהסחורה שאנחנו מספקים, אנחנו מספקים אותה לחנויות במטרה שהלקוח או יקבל אותו מהחנות, וזה משה אמרנו קונסולידציה, שבעצם הוא קנה מדיח של חברה X ומקרר של חברה Y, אז אם אתה עברת עכשיו דירה, אתה לא צריך לחכות גם לחברה הזאת וגם לחברה הזאת.

<דורון זינגר: זה שירות שהחנות נותנת לך.

<דורון זינגר: היא מקבלת ממני את המוצר ומעוד חברה אחרת את המוצר והם מספקים לך.

<דורון זינגר: מה שאנחנו חושבים שיקרה זה שהחנויות הקטנות לא ירצו לקחת יותר את הסיכון הזה, שברגע שמרחף להם איזה סוג של קנס אם הם לא יעמדו בלוח זמנים מסוים.

<דורון זינגר: זו נקודה שהעלינו אותה.

איתן כבל: הבנו.

איתן כבל: אוקי.

<קרן חן סופר: פרק הזמן צריך להיות גמיש יותר כי עוד פעם, אנחנו - -

איתן כבל: מה זה גמיש?

איתן כבל: את קבעת עם הבן אדם.

איתן כבל: אם את חושבת שלא תגיעי בשעתיים – כשאתה בא אליו - -

<אבי אייל: החוק הוא לא שעתיים.

<אבי אייל: החוק הוא להגיע בשעה ומותר לאחר עד שעתיים.

<אתי בנדלר: נכון, אתה צודק.

<אתי בנדלר: זה דיוק אבל בפועל אנחנו יודעים שאומרים: אנחנו נגיע בין לבין.

איתן כבל: "בין לבין" זה בדרך כלל.

<קרן חן סופר: כן, ה"בין לבין" כבר ירד מעצם החוק.

<קרן חן סופר: כתוב לקבוע שעה מדויקת, את זה אנחנו מבינים.

<אתי בנדלר: ב-9:00, ומותר לכם להגיע עד 11:00.

<קרן חן סופר: כן, אבל בגלל אמצעי ההובלה ובגלל כל הבעיות האלה, עם נושא של הובלה צריך יותר להתגמש.

איתן כבל: באמת נו, באמת.

<קרן חן סופר: לפי שיטת העבודה היום, כשיש – תראה, היה עכשיו "בלאק פריידי" למשל.

איתן כבל: האמת היא – אז "בלאק פריידי", אתם תבואו ותגידו: סליחה, ב"בלאק פריידי" אתה מודיע ללקוח מראש, נניח, סתם דוגמה – כולם יודעים ש"בל

איתן כבל: אק פריידי" זה "בלאק פריידי" אחד.

<אתי בנדלר: תגידו שבמקרה של "בלאק פריידי" האספקה תהיה - - -

<קרן חן סופר: אבל זו רק דוגמה.

<קרן חן סופר: זה ענף מאוד עונתי, זו רק היתה דוגמה.

<קרן חן סופר: יש להם עומסים בקיץ, יש עומסים לקראת חגים - -

איתן כבל: קודם כל יפה, מרוויחים טוב ברוך השם.

איתן כבל: מה רע?

איתן כבל: יהיה לכם מאיפה לשלם את הקנסות האלה.

<קריאות: - - -

איתן כבל: דורון, באמת תסלחו לי.

איתן כבל: אני אומר במחילה.

איתן כבל: אני ציפיתי שיהיו פה טיעונים שאנסה להתמודד אתם, כבר אמרתי לעצמי: וואלה איזה - -

<קריאה: חכו, אנחנו עוד לא דיברנו, טכנאי מיזוג האוויר.

איתן כבל: בסדר.

איתן כבל: יש מובילי רהיטים?

איתן כבל: אני אחזור אליך.

עיסאווי פריג': מה הם רוצים?

איתן כבל: לא להחיל את החוק עליהם, שהוא ימשיך לא להגיע.

איתן כבל: אחרי שהוא גם שעתיים, אני לא יודע מתי הם רוצים, אני גם לא מבין.

איתן כבל: אני שואל אותך שאלה: מה יספק אתכם?

איתן כבל: לא שעתיים, כמה?

<דורון זינגר: ארבע.

איתן כבל: נו באמת.

איתן כבל: תחכה אתה בבית ארבע שעות.

<דורון זינגר: אני מחכה בבית.

<דורון זינגר: אני אגיד לך מה קרה פה: עשיתם את חוק הטכנאים?

<דורון זינגר: מחוק הטכנאים הזה, בסוף מי שעמד מאחורי החוק הזה זה רק החברות של מוצרי החשמל.

<דורון זינגר: כל חברות התקשורת, מה שאתה אומר שהיום אתה בא ומדבר על מסירה והתקנה וכל הדברים האלה, לא קרה.

<דורון זינגר: חברות מוצרי החשמל - -

<אתי בנדלר: למה לא בתקשורת?

<דורון זינגר: למה "הוט", "יס", "בזק" - -

איתן כבל: אז עכשיו זה התיקון.

<דורון זינגר: אה, עכשיו, אבל - - -

<אתי בנדלר: זה חל על טכנאים שבאו לתיקון.

איתן כבל: תסלח לי, דורון - -

<דורון זינגר: איזה טכנאים באו לתיקון במסגרת הזאת?

<דורון זינגר: באים, לוקחים, מחליפים.

<אתי בנדלר: בתקופת האחריות.

<אתי בנדלר: נכון - --

איתן כבל: דורון אבל אנחנו פה, ובגלל זה ההתחכמות של מערכות התקשורת, להגיד שאנשים לא טכנאים - -

<דורון זינגר: אבל עכשיו אתה רוצה להחיל את זה על מה שאנחנו מנסים, ואתה אומר לנו שתביאו לנו משהו יותר חכם.

<דורון זינגר: אין משהו יותר חכם, יש מציאות.

איתן כבל: דורון, העניין ברור.

איתן כבל: ארבע שעות לא יהיה גם אם תעשה בורג פה באמצע ושפגט.

איתן כבל: ארבע שעות, נו באמת, הגזמתם.

איתן כבל: זה לא ארבע שעות בשביל שיהיה שלוש שעות.

<קרן חן סופר: אז אפשר פשוט לחייב בהתראה טלפונית.

איתן כבל: שמענו אתכם, ניתן לכם סיבוב נוסף.

איתן כבל: אתם רוצים, צאו החוצה להתייעץ על תירוץ אחר, יותר מתוחכם.

<דורון זינגר: אמרנו שאין תחכום.

איתן כבל: גם זה סוג של תחכום דורון, להגיד את המשפט הזה.

עיסאווי פריג': יש לי שאלה: מה אחוז השיווק, ההובלה, שנעשית באופן קולקטיבי של החברות?

<דורון זינגר: אני לא יודע.

<דורון זינגר: מצטער.

איתן כבל: זאת לא הבעיה, עיסאווי.

איתן כבל: זה אפילו לא פסיק.

איתן כבל: בסוף בסוף אתה מחכה בבית.

איתן כבל: משה אור חי שמואלי, קבלני מיזוג, בבקשה.

חי שמואלי: אני רציתי לשאול שאלה קטנה לגבי הצעת החוק, שלא היה לי ברור לגבי שעות עבודה של הטכנאי בשטח, כי אני הבנתי שם שיש איזו שהיא מחויבות לעבוד עד שעה מאוחרת כדי שהלקוח לא יפסיק - -

איתן כבל: דנו בזה בחוק אחר שבנושאים מסוימים ביקשתם להחריג את עצמכם אז - -

חי שמואלי: רק את המיזוג אוויר.

איתן כבל: אני רוצה להזכיר לך את המיזוג אוויר.

איתן כבל: את זוכרת, לאה?

חי שמואלי: אנחנו לא יכולים לעבוד בחושך.

<לאה ורון: בוודאי, הם טענו לתקנות של משרד הכלכלה על מנת להחריג במקרים מסוימים את נותני השירותים - -

איתן כבל: אלה שצריכים לטפס על קומות.

חי שמואלי: בחושך אנחנו לא יכולים לעבוד.

חי שמואלי: זאת הבעיה היחידה שלנו פה.

<אתי בנדלר: בשעות החשכה או במקום שאפשר לצנוח.

איתן כבל: כן, עסקנו בזה.

איתן כבל: מה אדוני רצה?

חי שמואלי: רק על הנושא הזה, רציתי לדעת אם זה מוחרג.

חי שמואלי: דנו בנושא הזה - -

<לאה ורון: חנה, את מוכנה לדווח למר משה לגבי התקנות של משרד הכלכלה, של החרגת הטכנאים?

<חנה טרי: כן, הם פורסמו כבר ברשומות לפני כמה ימים.

איתן כבל: הנה משה, בדיוק הם סיימו והתפרסם.

<חנה טרי: יש תקנות שאומרות - היום החוק אומר שחייבים לתת שירות בין שעות מסוימות.

<אתי בנדלר: עד שעה 19:00 בערב.

<חנה טרי: אבל יש סעיף שהסמיך את השר להחריג בנסיבות מסוימות, ויש תקנות היום שמחריגות שהשירות ניתן במלואו מחוץ לביתו של הצרכן והעבודה כרוכה בחשמל, גז או בעבודה בגובה.

איתן כבל: דיברנו על זה בזמנו.

איתן כבל: יפה, תבורכו שסוף סוף...

<לאה ורון: תבורכו.

<לאה ורון: .. החוק של חיים כץ הוא מ...

איתן כבל: אני זוכר.

איתן כבל: לכן אמרתי שגם זו ברכה אחרי כל השנים שאנחנו ממתינים לזה.

איתן כבל: האמת, שכחתי את זה.

איתן כבל: הייתי בטוח שזה כבר מזמן...

חי שמואלי: בגלל זה שאלתי עכשיו.

איתן כבל: ג'וש גולדשמיד ואחריו עורך דין וגיף אליאב.

<ג'וש גולדשמיד: בוקר טוב.

<ג'וש גולדשמיד: אני מנכ"ל המועצה לצרכנות.

<ג'וש גולדשמיד: שוב, אני מברך בכל לב על הדיון החשוב הזה, וגם את שר הכלכלה ומשרד הכלכלה והרשות, שבעצם מרחיבים באמצעות הוועדה כמובן את החוק.

<ג'וש גולדשמיד: אנחנו, תוך כדי שאנחנו יושבים פה כולנו, אנחנו צריכים לזכור שיש אלפי צרכנים שהסרט שהיה פעם " שכחו אותי בבית", שהיה סרט מצחיק, היום זה כבר לא מצחיק הרבה מאוד צרכנים שיושבים ואומרים להם: לא, הוא לא טכנאי, הוא רק שליח.

<ג'וש גולדשמיד: אבל חיכיתי לך יום שלם בבית.

<ג'וש גולדשמיד: לכן, גם על בסיס נייר העמדה שהעברנו לוועדה ממש על הדברים האלה, בהיבט של נושא הגז, בהיבט של נציג חברה שהוא לא רק טכנאי כי בסוף בסוף מה קורה?

<ג'וש גולדשמיד: הצרכן ואלפי צרכנים יושבים שעות וימים בבית ואומרים להם: לא, הוא לא טכנאי.

<ג'וש גולדשמיד: אני אראה לך את התעודה שלו, כתוב לו שליח.

<ג'וש גולדשמיד: זה דבר שהגיע הזמן לעשות לזה סוף - -

איתן כבל: כמה תלונות יש לכם?

<ג'וש גולדשמיד: אנחנו מטפלים במועצה לצרכנית במעל 40,000 פניות ציבור בשנה שהן רק קצה הקרחון כמובן בכל התחומים והתופעות.

<ג'וש גולדשמיד: יש לנו אלפי פניות מצרכנים בנושא הזה בשלוש השנים האחרונות.

<ג'וש גולדשמיד: רק כדוגמה – עשינו לפני חודש, מי שיסת

<ג'וש גולדשמיד: כל באתר המועצה לצרכנות יראה "באנר" חדש של חוק הטכנאים הקיים.

<ג'וש גולדשמיד: עוד מעט, בעזרת השם, יהיה המתוקן.

<ג'וש גולדשמיד: שם יש את החוק ויש טפסים שעוזרים לצרכנים להגיש את הפניות.

<ג'וש גולדשמיד: הם לא יודעים, הרבה מהם מוחלשים וקשישים ועולים חדשים והם לא מבינים מה אמרו להם.

<ג'וש גולדשמיד: דרך אגב, נכון מה שנאמר, שהחוק קובע שעה אבל באמת אף אחד לא מתייחס לזה כשעה נקודתית אלא לוקחים את השעתיים.

<ג'וש גולדשמיד: אין בעיה, הרי בסוף הצרכן צריך את המקרר והעסק צריך את הצרכן אז הוא יודע שעתיים, מתארגן, הילדים, הוא יודע.

<ג'וש גולדשמיד: אבל כשמדברים על בוא נרחיב לארבע שעות - -

איתן כבל: לפעמים אתה בשעה מסוימת לא הולך להוציא את הילדים וצריך לעשות שמיניות באוויר כי תמיד הם באים בדיוק כשיצאת לדקה.

<ג'וש גולדשמיד: בדיוק.

<ג'וש גולדשמיד: הרי לרוב לא קורה שקבעו אתכם ב-9:00, לקחת בחשבון עד 11:00 והופ, הפתיעו אותך.

<אבי אייל: ואז הוא מעכב את הלקוח הבא, ואז הוא צריך לשלם קנס.

איתן כבל: אבי, אתה באת ממקום שבדיוק לא הבנת.

איתן כבל: אני אמרתי שאני נשאר כי אני כבר מכיר את המקרים האלה שכשיצאת לדקה הוא בדיוק הגיע, והוא אמר: הייתי פה ונסעתי כדי לא...

איתן כבל: עזוב את אלה שלא מגיעים.

איתן כבל: לכן אתה מאלץ אותי לא לצאת, לא לנשום , לעשות שמיניות באוויר, לדאוג לסידור להוצאת הילדים ואובדן שעות למשק.

<ג'וש גולדשמיד: ולא משנה אם אנחנו מדברים על משפחה וזוגות צעירים או על אוכלוסיות מוחלשות יותר כמו עולים או קשישים, בסוף כולם מחכים ולשווא.

<ג'וש גולדשמיד: ולכן, באמת הגיע הזמן לסדר את זה.

<ג'וש גולדשמיד: כמובן שגם הנושא של שירות מתמשך - הרי יש לנו מוצרי חשמל והחוק חל היום על השנה הראשונה.

<ג'וש גולדשמיד: החל משנה ויום, חכה לי בבית יום שלם, אני אגיע לתקן את המקרר באיזה שהוא שלב.

<ג'וש גולדשמיד: חכה לי, אני אולי אגיע.

<ג'וש גולדשמיד: שוב, אני לא רוצה להאריך והכל ברור וכתוב ואני גם מברך על התיקון הזה, ובאמת הגיע הזמן שכולנו נבין שהזמן של הצרכנים לא יקר פחות מהזמן של כולם.

איתן כבל: דרך אגב, ג'וש, אני רוצה להסב את תשומת לבך ואת תשומת ליבה של חנה - עוד לא חזרו אלי.

איתן כבל: התקשרו ויש עוקץ חדש: יש את העוקץ באינטרנט שזה עוקץ בינלאומי.

איתן כבל: אתמול ראית?

איתן כבל: העוקץ קיבל גם פנים, כנראה פנים מזויפות אבל זה עוקץ בינלאומי.

איתן כבל: הם שולחים לך במייל כאילו יש לי איזה חשבון - -

<אתי בנדלר: ודאי.

איתן כבל: כן, אבל אתמול זה היה משהו חדש.

איתן כבל: מתקשרת אלי גברת ומסתבר שאלה שהיו אצלי בדיון כי זה היה 079.

איתן כבל: אמרתי: פעם ראשונה שאני רואה את הקידומת הזאת, מעניין לענות מי זה ב-079.

איתן כבל: אני עונה, עונה לי איזו בחורה צעירה, אין לה שמץ של מושג.

איתן כבל: אומר לי: נכון שנגמר לך האחריות?

איתן כבל: אני כבר קלטתי ואמרתי לה: את צודקת, מאיפה את יודעת שנגמרה לי המחשב?

<אתי בנדלר: דיברו על משהו ספציפי?

איתן כבל: לא, לא.

איתן כבל: אני אומר לה: את יודעת לאיזה מכשירים הסתיימה לי האחריות?

איתן כבל: היא אומרת: לא, אני מדברת באופן כללי, אמרו לי לשאול אותך.

איתן כבל: אתה מעוניין בשירות?

איתן כבל: אמרתי לה: כן, אני מאוד מעוניין בשירות הזה.

<ג'וש גולדשמיד: צריך להיזהר עם זה אגב כי אם יש להם את פרטי האשראי שלך ואמרת להם בטלפון שאתה מסכים אז יהיה מעניין.

איתן כבל: לא אבל דרך אגב, לא חשבתי על זה ג'וש, אתה צודק.

איתן כבל: היא אמרה - -

<ג'וש גולדשמיד: זה קורה יום יום וזה גם מוקלט.

איתן כבל: - - אני אבקש שיחזרו אליך כדי לתאם את המועד איך לתאם אתי את כל הדברים ואני ממתין.

איתן כבל: אבל האמת?

איתן כבל: וואלה גו'ש, בנוכלות הזאת אתה צודק.

איתן כבל: יכול להיות מצב שהקליטו אותי - -

<ג'וש גולדשמיד: רק תן את המשפט שאתה מסכים, זה נגמר.

איתן כבל: לא, האמת שהיא שאלה אותי אם אני מסכים שיתקשרו אלי אבל לך תדע.

<ג'וש גולדשמיד: אבל זו גם הטרדה.

איתן כבל: לא משנה, עזוב.

איתן כבל: הנקודה היא שבמקרה נפלו עלי.

איתן כבל: אני מניח שאנשים מבוגרים, אנשים שאין להם מושג - -

<ג'וש גולדשמיד: זה התיקון הבא לחוק הספאם, על כל ההטרדות ומאגרי המידע האלה.

<קרן חן סופר: כל דבר כזה, זה אכיפה.

<קרן חן סופר: צריך לאכוף על החברות שכושלות אבל להעמיס עוד רגולציה ועוד רגולציה על מי שפועל כדין זה גם לא סביר.

<קרן חן סופר: נדרשת אכיפה הרבה יותר מוקפדת לכל השרלטנים בשוק.

<קרן חן סופר: אני חושבת שזה הפתרון האמתי.

<דורון זינגר: המצב הזה נוצר בגלל שהורידו את חברות הביטוח, שלא יכולות לעשות יותר פוליסה על הביטוח בבית של מוצרי החשמל, ואז קמו.

<דורון זינגר: .. דרך אגב, אתה יכול לראות שהפלאפון שלי מלא בהודעות כמו שקיבלת.

איתן כבל: דורון, אתה צודק במידה מסוימת.

איתן כבל: הפוליסות של ביטוח תכולת הבית על מוצרי חשמל, אין אפשרות.

איתן כבל: האמת היא, בינינו, באים ומתקשרים אלי מחברה שלא אגיד את שמה כי אתם מובילים אותה - -

<דורון זינגר: אמרת בוועדה הקודמת.

איתן כבל: הוא מתקשר אלי ואומר לי באופן רשמי, זה לא 079: ראינו שהסתיים לך הביטוח על המזגנים.

איתן כבל: אמרתי נכון, אתה צודק.

איתן כבל: מה אני צריך לעשות?

איתן כבל: העניין היה שהוא אומר לי 2,400 שקל.

איתן כבל: אמרתי: כפרה עליך, אני כל שנה מחליף מזגן.

איתן כבל: כל הארבעה יתקלקלו באותה שנה כל שנה?

איתן כבל: האמת, זה מה שקרה.

איתן כבל: החלפתי וזה עלה פחות מ-2,400 שקל.

איתן כבל: היום יש לך אחלה מזגנים בעולם של כל החברות כולל החברה המדוברת.

איתן כבל: בבקשה.

<ניר יוגב: אני מנהל רגולציה, "סלקום".

<ניר יוגב: אני חושב שאפשר לעשות אבחנה שהיא אבחנה ראויה בין מצב שבו הלקוח נדרש להיות בבית לצורך קבלת המקרר או התקנה של שירות ואז, מכיוון שהדברים נעשים במסגרת שעות עבודה, אתה צריך באמת להפסיד שעות עבודה כדי להיות בבית.

<ניר יוגב: במקרים כאלה, באמת אם העוסק מאחר מסיבה כל שהיא, זה גורם לך באמת נזק מאוד ממשי לבין מצב שבו השליחות יכולה להיות גם למקום אחר.

<ניר יוגב: אני סתם אתן דוגמה: במקום הובלת מקרר הביתה, שברור שאתה צריך להיות בבית, הובלה של טוסטר.

<ניר יוגב: מתקשר אליך המוביל ואומר לך: תקשיב, אני יכול להביא לך את זה גם למקום העבודה.

<ניר יוגב: ואז אתה לא חייב להיות בבית, ואם במקרה כזה המוביל מאחר גם לא נגרם לך נזק מאוד גדול.

<ניר יוגב: ולכן, בעיני יש טעם לעשות אבחנה בין התקנה של שירות או הובלה של מוצר שבמסגרתה אתה חייב להיות בבית ואז האיחור באמת מייצר לך נזק גדול לבין מצב שהשליחות יכולה להיעשות למקום אחר.

איתן כבל: ניר, אני יכול לספר להם - -

עיסאווי פריג': המחשבה נכונה.

<לאה ורון: אם זה דבר קטן שאפשר להביא לי לעבודה, אני לוקחת את זה ישר מהחנות.

<קריאה: צודקת.

<קריאה: זה מה שקורה בפועל.

איתן כבל: עיסאווי, אמרתי לניר שאחרי שהוא חטף את הקנס, הוא חשב שאני חשבתי שהוא בא להגיד לי בוקר טוב במשרד כי הגעתי מוקדם.

איתן כבל: הנחתי שהוא לא דאג כל כך והוא רצה להגיד לי את מה שהוא אמר עכשיו.

איתן כבל: ואני אמרתי לך: אם אתה מסכם עם אותו אחד שבא לאסוף, הספק או לא חשוב איך נקרא לו, שהוא לא צריך להמתין, שיניח את זה, אם יש לו מקום אצל השכנה או במדרגות או בעציצים ויש הסכמה ביניהם, איך כתוב בגמרא?

איתן כבל: זה נהנה וזה לא חסר.

איתן כבל: למה אני צריך פה לכתוב את זה?

איתן כבל: אני לא אכתוב את זה ואגיד לך: ניר - -

<ניר יוגב: אני לא מדבר על זה.

איתן כבל: - - כי אתה תייצר פתח להתחיל לפרשן את הדברים האלה, כל אחד על פי מחשבתו ורצונו.

איתן כבל: אם הגעת להסכמה אתי, התקשרת אלי, אמרתי לי: תשמע, אני בא לאסוף את הראוטר.

איתן כבל: ראוטר זה דבר קטן, יכול להיות בתוך שקית ניילון ואתה אומר: תשמע, זה יהיה תלוי על הדלת.

איתן כבל: זה יהיה בחצר, איפה שהכלב.

<ניר יוגב: אני לא מדבר על הדוגמה הזאת, אני מדבר על הדוגמה שאני צריך עכשיו למסור לך טוסטר.

<ניר יוגב: הטוסטר עלה 150 שקל, הזמנת אותו באינטרנט, עכשיו מגיע מוביל.

<ניר יוגב: אני בכוונה נותן דוגמה מעולם אחר.

<ניר יוגב: אתה בעבודה.

<ניר יוגב: אני לא אגיד לך: תקשיב, השארתי לך את זה בשקית בכניסה לעסק, נכון?

<ניר יוגב: אני צריך למסור לך את זה אז קבעתי אתך שעה.

<ניר יוגב: במקרה כזה, במידה והמוביל מאחר, לא באמת נגרם לך נזק שעכשיו מצדיק פיצוי של 200 שקלים על האיחור.

<ניר יוגב: אתה נמצא במקום העבודה, אתה ממשיך בשגרת יומך.

איתן כבל: איפה אתה שם לי את זה?

<ניר יוגב: אני לא שם לך את זה, זה בדיוק העניין.

<ניר יוגב: אני מודיע לך שאני מאחר, ואני חושב שבמקרים כאלה הנזק שנגרם לא גדול.

איתן כבל: אבל אני מסביר לך, ניר: אתה מייצר פה פתח שיכול להיות כפתחו של הגיהינום.

<ניר יוגב: אני לא יכול להגיד לך שאני מביא לך מקרר למקום העבודה, נכון?

איתן כבל: תקשיב: אני, בעניין הזה, אם התקשרת אלי ואתה אומר לי: אתה במשרד?

איתן כבל: אתה לא עוזב?

איתן כבל: אני אומר: לא, אני במשרד.

איתן כבל: אני מתאחר כי יש פקק או בטובין הקודם שנתתי הטוסטר גדול ואי אפשר להכניס אותו דרך הדלת וצריך למצוא פתרון.

איתן כבל: אם אני במשרד וקבעתי אתך זמן ועדין לא הלכתי לשום מקום ולי אין בעיה עם זה, נראה לי שמישהו שיתבע למרות שהוא במשרד, אני לא רוצה.

איתן כבל: .. את מבינה מה שאני אומר?

<אתי בנדלר: לא, אני לא מבינה.

<אתי בנדלר: אם אתה מתאם עם הלקוח לקבל את זה במשרדו, אז תביא את זה למשרדו.

<אתי בנדלר: אני לא מבינה בכלל מה הבעיה.

<אתי בנדלר: אנחנו, למשל, אסור לנו להכניס לכנסת.

<אתי בנדלר: כל אחד בהתאם למגבלות שלו, אינני יודעת.

<אתי בנדלר: אני מניחה שגם עובדי "אינטל" או "טבע" לא היו יכולים לקבל טוסטר.

<לאה ורון: לקוח מרוצה לא מלין.

<ניר יוגב: זה בסדר, אני לא מדבר על זה.

איתן כבל: ניר, אם הרמת טלפון ואמרת לו: תשמע, אני צריך להביא לך את הראוטר או לקחת ממך את הראוטר והכל בסדר ואתה במשרד ואני לא צריך לחכות לך ואני לא צריך לצאת ואני לא צריך להתלבש לעשות סטריליזציה אם אני עובד ב"טבע" לפני שאני יוצא אם גם בלולים דרך אגב.

איתן כבל: אם אין שום בעיה, אני לא רואה שאנשים הם דווקנים וילכו - -

עיסאווי פריג': אולי אפשר לגבי - - - לאו דווקא בית אלא נקודה מוסכמת במקום - -

<ניר יוגב: זה קיים היום, מה הבעיה?

איתן כבל: עיסאווי, זה קיים אח שלי.

איתן כבל: כל העניין הוא אם לא עמדת בסיכום.

<קרן חן סופר: אדוני, אפשר רק הצעה אחת בעניין הזה?

<קרן חן סופר: אני יועצת משפטית מאיגוד לשכות המסחר.

<קרן חן סופר: הנוסח היום של החוק בעניין הזה של האפשרות הטלפונית מנוסח כפררוגטיבה של צרכן להחליט אם הוא מבקש את זה או לא.

<קרן חן סופר: זאת אומרת, זו לא אופציה של העוסק.

<קרן חן סופר: אם הצרכן מחליט שהוא לא רוצה לעשות את זה דרך טלפון, הוא יכול עדין לקבוע את השעה ואתה חייב לעמוד בשעתיים.

<קרן חן סופר: אני חושבת שאפשר - -

<אתי בנדלר: לא, אתה לא יכול להכתיב, אתה צריך לתאם.

<קרן חן סופר: נכון.

<קרן חן סופר: אבל אם אפשר יהיה להוריד ולאפשר את הפררוגטיבה של העוסק - -

<אתי בנדלר: בשום פנים ואופן לא.

<אתי בנדלר: אני יכולה לומר לך ששאלו אותי הרבה מאוד פעמים: אבל אנחנו נודיע לך חצי שעה מראש.

<אתי בנדלר: אז מה?

<אתי בנדלר: אני יכולה עכשיו להגיד: אדוני היושב ראש סליחה, אני צריכה - -

<קרן חן סופר: לא, אבל יש לך שעתיים.

<קרן חן סופר: יש מגבלה, לא ביקשתי להוריד את המגבלה, המגבלה קיימת.

<קרן חן סופר: אני לא מדברת על הורדת המגבלה, את צריכה עד שעתיים אבל לפחות שתהיה לי את האופציה כעוסק, כמוביל, שיש לי באמת לוח זמנים ושגרה מאוד מאוד דינמית, לבוא ולהגיד: אוקי, אני בבוקר היום - -

<ג'וש גולדשמיד: אבל למה?

<ג'וש גולדשמיד: יש את זה בפועל היום, מה הבעיה?

<ג'וש גולדשמיד: אם זה מתאים לצרכן - -

איתן כבל: את לא יכולה.

<קרן חן סופר: זה מנוסח, הובהר לצרכן ג'וש, כתוב: הובהר לצרכן שהוא רשאי לסרב להצעה כאמור.

<ג'וש גולדשמיד: אם זה לא מתאים לו, זה בלתי אפשרי.

<קרן חן סופר: תשאירו גם איזו שהיא בחירה של עוסק לעמוד בהתחייבויות האלה.

<אתי בנדלר: תקשיבי: האופציה הזאת של מתן הודעה מראש, של חצי שעה מראש, ניתנה לכאלה שלא רוצים לחייב אותם לשבת בבית לשמור על הדלת.

<אתי בנדלר: הם יכולים לקפוץ למכולת, לקפוץ לדואר, אינני יודעת מה, לדברים בקרבת הבית.

<אתי בנדלר: לאנשים עובדים זה כמעט לא נותן מענה כי רוב האנשים לא יכולים בהודעה של חצי שעה מראש לעזוב את מקום עבודתם ולנסוע לביתם.

<קרן חן סופר: זה לא עניין של חצי שעה.

<קרן חן סופר: לא כתוב חצי שעה.

איתן כבל: תשמעי, לא תמיד הם עומדים בזה אבל אני מבקש.

איתן כבל: אני אומר לו: תשמע, כשאתה בדרכך אלי, אם לא קשה לך להתקשר.

איתן כבל: זה טוב לו וזה טוב גם ללקוח.

איתן כבל: לא כולם עושים את זה אבל אם אתה יכול להתקשר אלי חצי שעה מראש, בהנחת העבודה שזה נהנה וזה לא חסר.

איתן כבל: שני הצדדים, מקובל עליהם כדי שכל אחד מהם אם רצה לצאת לשנייה או אפילו לדבר בטלפון.

איתן כבל: לפעמים הוא לא מוצא את הכתובת ואתה אומר: אני רוצה שהקו יהיה פנוי כי הוא אומר: באתי, לא מצאתי ונסעתי.

איתן כבל: אתם לא יכולים לשלוט בכל מגוון האפשרויות.

איתן כבל: למרות זאת, מה שאני אומר לכם, העניין של הסרה וזה, זה ברור.

איתן כבל: השאלה זה ההתחכמות - -

<קרן חן סופר: אנחנו לא מובילים.

איתן כבל: אני יודע.

<דורון זינגר: זה, דרך אגב, עשינו בפועל.

<דורון זינגר: גם כשבאנו לשים לא על ידי הובלה, על ידי אנשי שירות והיינו מאחרים, לא ידענו בכלל שיש התחכמות כזאת.

<ג'וש גולדשמיד: אז אתה צדיק.

איתן כבל: כן, אבל בדרך כלל זה לא... הרי אתה יודע, זה לא שאני יושב בבית.

איתן כבל: אני מנסה שיהיו לי רעיונות אבל זה לא שאני - -

<דורון זינגר: באמת אני שואל אותך מהחוויה שסיפרת ששיפצת, ככה התנהגו אליך חברות?

<דורון זינגר: ככה התנהגו אליך, אמרו לך: שב, לא מעניין אותי - - - בלי לדעת שאתה איתן כבל?

איתן כבל: אתה רוצה לשמוע ממני, דורון?

איתן כבל: אני רוצה לומר לך, תקשיב טוב: קודם כל, לא תמיד אני זה שעושה את ההזמנה.

איתן כבל: רעייתי עושה.

איתן כבל: אני לא רוצה לספר לך פה דברים שעזוב, באמת, כי אני לא במקום עכשיו להביא את העניינים האישיים שלי לתוך התהליך אבל אני רוצה לומר לך שזה גיהינום בחלק מהדברים.

איתן כבל: אני לא רוצה לשתף פה את כולם - כשהוא אומר לך: אני בא ביום שישי בשעה זאת וזאת כי המתקין שלי מקרית-שמונה.

איתן כבל: אני, אין לי מים, לא יכול, ואתה 48 שעות לא יכול להפעיל את המקלחת.

איתן כבל: למה איפה אני אתקלח?

איתן כבל: בחצר עם דוד?

איתן כבל: בסוף שילמתי ממיטב כספי, לא ביקשתי מאף אחד שיעשה לי טובות, לא ביקשתי שיאמר לי אני ככה אני ככה.

איתן כבל: בחיים לא ביקשתי טובה בגלל מי שאני.

איתן כבל: כל העניין הזה הוא שאני רוצה שכולם יתנו את השירות כמו בן אדם.

איתן כבל: אני ממתין, אני מחכה, בחייך.

<דורון זינגר: אבל החוק לא נוגע במים, שתדע.

איתן כבל: סתם נתתי דוגמה.

<דורון זינגר: שתדע.

<דורון זינגר: כי אני אגיד לך מה?

<דורון זינגר: בשוק התחרותי היום שיש, השוק המסחרי, ואתם קצת לא אגיד מפריעים לו אבל קצת אתה בא אומר וקובע סטנדרט מסוים - -

עיסאווי פריג': מפריעים לו?

עיסאווי פריג': מפריעים לו לעשות עוד כסף ועוד כסף.

<דורון זינגר: אני לא רואה שמישהו עושה פה כסף יותר מדי במדינה.

עיסאווי פריג': מפריעים לו.

<דורון זינגר: אני לפחות לא רואה בתחום שלנו, ואתה יכול לבדוק את זה.

<דורון זינגר: החברות, חלקן הן חברות ציבוריות.

עיסאווי פריג': כאילו מי שרוצה לעשות את זה עם קצת צדק, קצת יושרה, מפריעים לו.

<דורון זינגר: אני אגיד לך משהו:

<דורון זינגר: אם יש חוסר צדק וחוסר יושרה, יש פה גוף שרשאי לעשות עיצומים כספיים, תקרעו אותם, תפרקו אותם.

<דורון זינגר: אבל אתם, בגלל כל מיני קיקיונים כאלה ואחרים שבסוף גם כשהם מקבלים קנס הם לא משלמים - -

איתן כבל: איך אמר לך ג'וש?

איתן כבל: וזה רק אצל ג'וש: יש לנו תחרות גם בקרב נותני שירותי צרכנות אז יש כמה וכמה גופים, כל אחד עם האלפים שלו.

<דורון זינגר: לא משנה, אני אומר אבל שמי שלא בזה - -

איתן כבל: אבל אני שואל אותך שאלה: למה צריך להעמיד שוטר ליד כל - -

<דורון זינגר: הפוך, לא צריך.

<דורון זינגר: אתה מעמיד, אתה עושה יותר גרוע.

<דורון זינגר: אתה שם רגולציה שלא נותנת לנו - -

איתן כבל: זה לא רגולציה.

איתן כבל: אני שואל אותך שאלה.

איתן כבל: אלוהים ישמור, למה לקרוא רגולציה על דבר שאמור להיות ברור מאליו.

איתן כבל: הרי מהי נקודת המוצא?

איתן כבל: אם הכל היה בסדר - -

<לאה ורון: אז לא היתה נדרשת הצעת החוק.

איתן כבל: מה העניין?

איתן כבל: כל הזמן בוכים - -

<קרן חן סופר: אבל יש חברות שזה בסדר גמור.

איתן כבל: אז אין בעיה.

איתן כבל: גברתי, ממה נפשך היו אצלנו אומרים?

איתן כבל: אם את בסדר, הכל בסדר.

איתן כבל: אם את לא בסדר – אמרתי לך יתרה מכך: גם אם חס וחלילה היה אירוע, יכול ויקרה שאתם תקפידו ותשקיעו ובא איזה מוביל, זה קורה, כמו שבא אלי - גם עשה לי קצר בבית, גם ניתק את כל הטלוויזיה והלך.

איתן כבל: וזה לא היה לטפס לקומה עשירית או לעבוד מבחוץ.

איתן כבל: מה אני מנסה לומר לך?

איתן כבל: בשביל זה, למגינת לבו של ניר לא אמרתי אני מתנתק מהחברה ועובר.

איתן כבל: אני מניח שיש מקרים שיש עובד מסוים אבל זה עדין לא משחיר את פניה של כל החברה אלא אם פתאום יסתבר שזה לא עניין מקרי אלא שזאת תופעה, שזה השירות שהחברה נותנת.

איתן כבל: יש חברות, ואני לא רוצה להגיד כאן שמות שאפילו שווה להן מה שנקרא להיות חוטא נשכר כי כשההכנסות שלו מיליארד והקנס הוא מיליון, זה אפילו לא רבב על הבגד.

<קרן חן סופר: אבל כשאתה תובע ייצוגי קנטרני שרק מחפש לתפוס אותי על חמש דקות איחור - -

איתן כבל: נו באמת.

איתן כבל: ..

<קרן חן סופר: אבל זה קיים אדוני, זה קיים.

איתן כבל: אני אסיים ואומר לך, ואני אאפשר לך עיסאווי.

איתן כבל: אני חוזר לדוגמה הזאת כי גם אתם עמדתם אז, את לא היית בתפקידך אבל קודמיך עמדו על רגליהן האחוריות, וקודמתך ידעה לעמוד על רגליה האחוריות.

איתן כבל: היא עשתה עבודה מצוינת, שוש רבינוביץ'.

איתן כבל: באמת עשתה עבודה מצוינת.

איתן כבל: ואני יכול להגיד לך את הדבר הבא, אני חוזר על הסיפור שאולי הוא גולת הכותרת, של החזר כספי: את יודעת איזה תיאורי זוועה היו פה על החברה הישראלית?

איתן כבל: שנשים תבואנה בערב, תקננה את החליפה הכי טובה, תלך בערב לחתונה והתפתח ליין חתונות של אלה שבאים – את זוכרת?

<אתי בנדלר: לובשים ולמחרת מחזירים.

איתן כבל: לובשים ולמחרת בבוקר מחזירים, מבטלים את העסקה.

איתן כבל: אמרתי וואלה, אני גר פה, במדינה הזאת.

איתן כבל: מה, כולם נוכלים?

איתן כבל: כולם רמאים?

איתן כבל: ממש לא.

איתן כבל: אז אני מודיע לך שלא רק שזה לא קרה אלא מסתבר שהאופן שבו החוק עובד בישראל הוא אפילו טוב יותר, כך לפחות על פי עבודה שעשה דוקטור מאוניברסיטת בר-אילן, שעשה עבודת מחקר על העניין הזה, שבישראל זה עובד לאין שיעור.

איתן כבל: מספר הנוכלים לא עלה, לא קם דור חדש של נוכלים משודרגים כתוצאה מהעניין.

איתן כבל: בסוף מי שנוכל הוא נוכל, לא משנה איך – בוא נגיד את זה ככה: אנחנו לא עַם עם ייחודיות בתחום הזה כי בסוף אדם הוא אדם, כי יצר האדם רע מנעוריו ובגלל זה יש חינוך, בשביל זה יש מערכות שמלמדות אותך לא לנכלל ולעשות את העבודה.

איתן כבל: אלה החיים.

איתן כבל: מה את חושבת שפה, כתוצאה מהחקיקה, זה יוריד את ה... יוריד אבל להגיד שזה יפתור את הבעיה?

איתן כבל: לא.

איתן כבל: כל מנעול יש לו מפתח כמו פה.

איתן כבל: אמרנו חוק הטכנאים, אז הוא אומר שהוא לא טכנאי.

איתן כבל: טכנאים, אז הוא אומר שהוא לא עשה התקנה ולא הסרה.

איתן כבל: כל הזמן משתכללים.

איתן כבל: עיסאווי בבקשה.

עיסאווי פריג': חברים, בשעה האחרונה מאז שהתחיל הדיון אנחנו דנים על אותה נקודה: שעתיים איחור טכנאי או יותר.

עיסאווי פריג': אני מבין אתכם אבל להגיד לכם משהו?

עיסאווי פריג': אם נותנים לכם ארבע או חמש שעות, האיחור יימשך.

עיסאווי פריג': אני מבין את הדיון שמתנהל, אנחנו רוצים כמה שיותר שעות, שלוש, ארבע, חמש שעות שטכנאי יוכל לאחר אבל חברים, אין לזה סוף.

עיסאווי פריג': אני חושב, איתן, שמיצינו את עצמנו.

עיסאווי פריג': שעתיים זה זמן מאוד מאוד סביר.

עיסאווי פריג': שעתיים זה זמן שאתם יכולים לעמוד בו בצורה מכובדת.

עיסאווי פריג': כל הדיון שמתנהל, אנחנו חוזרים על אותם דברים ועומדים באותו מקום.

עיסאווי פריג': אני חושב שכל מילה מיותרת - -

<דורון זינגר: רק חשוב לי להגיד שלא דיברנו על הטכנאים.

<דורון זינגר: באמת.

<דורון זינגר: אנחנו דיברנו על מקרר ששוקל 200 קילו או מכונת כביסה ששוקלת 100 קילו.

עיסאווי פריג': לא משנה.

עיסאווי פריג': דורון, אם אתה ביודעין יודע את הבעייתיות של הסוגיה הזאת, אתה כבר מסוגל להביא את הפתרון, וזה לא משנה אם זה שעתיים על פי חוק או ארבע שעות על פי מה שאתה מבקש.

איתן כבל: תודה.

איתן כבל: וגיף, בבקשה.

<וגיף אליאב: אני עורך דין מרשות ההסתדרות לצרכנות.

<וגיף אליאב: אני רוצה לחדד נקודה: קודם כל, אנחנו כמובן מברכים על ההצעה.

<וגיף אליאב: הצעת החוק לא אוסרת על איחורים, היא רק קובעת שברגע שיש איחור, יש פיצוי ללא הוכחת נזק.

<וגיף אליאב: זאת אומרת שהצרכן רשאי גם היום ללכת ולהגיד תביעה.

<וגיף אליאב: מרגע שיש את הצעת החוק המקורית, אז במקום ללכת לבתי משפט ולהתווכח מה הפיצוי ומה האיחור ומה הסיבות, החברה, יש איזה שהוא מנגנון וסכום, יותר קל לה במובן מסוים לפצות.

<וגיף אליאב: אני, אישית, כמו כל מי שנמצא פה נתקל במצבים האלה וקיבלתי פיצוי למשל מחברת "תדיראן", שהטכנאי לא הגיע.

<וגיף אליאב: במקום להתווכח כמה עולה יום עבודה שלי ולמה הם איחרו, יש נוסחה מוגדרת ואז אפשר לקבל פיצוי.

<וגיף אליאב: האיסור קיים גם היום, העניין הוא חוזי.

<וגיף אליאב: אם התחייבת להגיע בשעות מסוימות, אתה חייב להגיע.

<וגיף אליאב: ברגע שיש פיצוי ללא הוכחת נזק הוא לא קובע איסור חדש.

<וגיף אליאב: הוא בסך הכל קובע שהפיצוי הוא בסכום מסוים.

<וגיף אליאב: אם אתה חושב שהנזק שלך יותר גדול, אתה מנכ"ל החברה והפסדת אלפי שקלים, מותר לך להגיש תביעה.

<וגיף אליאב: האיסור קיים גם היום.

<וגיף אליאב: בסך הכל מדברים על נוסחה של פיצוי ללא הוכחת נזק כדי להקל גם על החברה, גם על הצרכן ועל בתי המשפט.

<וגיף אליאב: הם לא יצטרכו להתמודד עם סוגיות כל כך קטנות.

<וגיף אליאב: עכשיו, אדוני היושב ראש, אני המון פעמים נותן דוגמה של ועדת הכלכלה.

<וגיף אליאב: מכל רחבי המדינה עשרות אנשים צריכים להגיע בשעה מדויקת ומגיעים בזמן.

<וגיף אליאב: אני אמרתי את זה גם במשרדים ממשלתיים, בהרבה מקומות, כשרוצים להגיע בזמן, מגיעים בזמן.

<וגיף אליאב: ויש פה לפעמים דיונים של עשרות רבות של אנשים והם מצליחים להגיע לירושלים, פקקים לא פקקים, אנשים רוצים להגיע והם מגיעים.

<וגיף אליאב: זה עניין של שיקול דעת, ואני באמת משתמש בדוגמה הזאת - -

<אבי אייל: זה להגיע למקום אחד בזמן.

<אבי אייל: כשאתה נוסע ל-25 מקומות ויש שביתת נכים - - -

איתן כבל: אבל שביתת נכים יש לא כל השנה.

<אבי אייל: - - - ואני מקבל 25 טלפונים - - -

עיסאווי פריג': - - -

<וגיף אליאב: לכן יש גם זכות לאחר.

<וגיף אליאב: הרי הפיצוי הוא לא מיידי.

איתן כבל: ברור.

איתן כבל: וגיף תקשיב: אם יש שביתת נכים כל השנה, כל יום, אז אתה צריך לדעת להכין את הלו"ז לפי זה.

איתן כבל: אם זה לא מתוכנן, כמו שאמרתי לך, אם ידעת מראש ואתה יודע לבוא ללקוח, מה טובו אוהליך.

איתן כבל: אם לא, אתה יכול להגיד: סליחה, באתי - מה, לא קרה לי לפני שבוע?

איתן כבל: סגרו את - -

<אבי אייל: אבל עכשיו סגרו לי זה 20 לקוחות שלמחרת בבוקר כולם מתקשרים - - - אין לי מאיפה לשלם את זה.

<אתי בנדלר: לא, אתה פטור במקרה כזה.

איתן כבל: מה פתאום?

איתן כבל: אתה פטור.

<אבי אייל: איך אני פטור?

<אבי אייל: אני עכשיו אביא לו דוח של הפקק של ה"וויז"?

<וגיף אליאב: זה לא קנס.

<וגיף אליאב: אתה יכול להגיד שיש נסיבות שמצדיקות לא לשלם ויש ערכאות משפטיות.

<וגיף אליאב: אף אחד לא מייתר את הצורך בפניה.

<וגיף אליאב: אם אתה סבור שיש נסיבות של כוח עליון אז אתה יכול לתת גם תשובה לצרכן אבל באותם מקרים, כשאתה תדע שאין לך סיבה ותגיע לערכאות, אתה תחטוף הוצאות.

<וגיף אליאב: בעצם אתה תלך לערכאות רק באותם מקרים שיש נסיבות.

<דורון זינגר: גם כשיש לי סיבה ואני מגיע לערכאות אני חוטף.

<דורון זינגר: אתה חושב שלשופט יש סבלנות?

איתן כבל: חבר'ה, אבי ודורון, אני מצטער מאוד.

איתן כבל: על זה נאמר:

איתן כבל: אתם צועקים כי הטיעון חלש.

איתן כבל: בבקשה, כן גברתי.

<מירב יוסף: אני מרשות החשמל.

איתן כבל: היתה לכם חגיגה בשבוע שעבר בטוויטר.

<מירב יוסף: למה?

איתן כבל: לא לכם, אתם הרגולטור, עם ירון דקל.

איתן כבל: הוא התקשר למוקד של חברת חשמל, רצה לקבל שירות ואמרו לו: אתה במקום המאה שישים ו...

<אתי בנדלר: באמת?

עיסאווי פריג': זה לא קשור אליהם.

איתן כבל: אבל היא הרגולציה.

איתן כבל: ואז, אחרי שעתיים הוא אומר: טוב, אני אנסה שוב.

איתן כבל: הוא התקדם למקום ה-122 או ה-130.

<מירב יוסף: האמת שאני לא מכירה.

איתן כבל: אז זה היה בכל הרשת, חבל לך על הזמן.

איתן כבל: אמרנו להם, דרך אגב, שיש עוד מעט חוק של עד שש דקות למרות שאיך אמרתם?

איתן כבל: אצלנו, הרגולציה, הכל מתקתק חבל על הזמן.

<מירב יוסף: הרגע דיברנו על זה - - -

איתן כבל: לא, סתם, אני רק משתף אותך.

<מירב יוסף: אם הרגולציה ב-99 מקרים עובדת ובאחוז המסכן הזה היא לא עובדת, זה לא אומר שהיא לא טובה.

איתן כבל: זאת אומרת, ה-160 האלה, אתה במקום ה-160 - -

<מירב יוסף: אני לא מכירה את המקרה הזה.

<אתי בנדלר: היא אומרת שהיא לא מכירה את זה.

איתן כבל: אני כבר מכין אותה.

איתן כבל: אני עושה לה מה שנקרא "ריכוך אל היעד".

<מירב יוסף: איתן, אתה יודע שאי אפשר לעשות לי ריכוך.

<מירב יוסף: אני רוצה לדבר לגבי הצעת החוק הזאת: היתה לי התכתבו עם חנה במייל בעקבות ההרחבות שרצו לעשות.

<מירב יוסף: מבחינת הצעת החוק, אנחנו לא רואים איך היא חלה על מוצר שמספקת חברת החשמל.

איתן כבל: יש משהו שחל עליכם דרך אגב?

<מירב יוסף: מה שחל עלינו זה הרגולציה.

איתן כבל: בואי נעשה חשבון: וואלה, את אלופה, את גם עושה את עבודתך נאמנה, את מגיעה כמעט כל דיון שנוגע - -

<מירב יוסף: זה מאוד מעניין כשאתה פותח את הדיון עם השיר, זה הפך את זה...

עיסאווי פריג': - - -

איתן כבל: ואז את תמיד מתחילה ואומרת: אנחנו, הכל בסדר - -

<מירב יוסף: נו מה?

<מירב יוסף: זה התפקיד שלי.

איתן כבל: גם לנו יש תפקיד בתהליך, דרך אגב.

<מירב יוסף: למשל, פירוט מרכיבי התשלום הקבוע.

<מירב יוסף: זה משהו שהוועדה עשתה והרגולציה הפנימה פנימה.

<מירב יוסף: אני לא אומרת - -

איתן כבל: נכון.

איתן כבל: אתם אפילו יותר טובים מכולם נכון לרגע זה.

<מירב יוסף: החוכמה לא אצלנו כולה אבל מה שכן, לגבי הצעת החוק הזו, אני מסתכלת עליה וטובין או הסרה והתקנה, שום דבר ממה שיש כאן לא קשור לחשמל.

איתן כבל: למה?

<אתי בנדלר: פסקה 6 חדש המוצעת, שעדין לא קראנו את הפסקאות אבל לכאורה נדרש ביקור טכנאי או נציג אחר מטעמו של הצרכן, להלן – נותן השירות, למענו של הצרכן... יתאם נותן השירות את המועד ואת שעת הביקור.

<אתי בנדלר: לעניין נותן שירות או מי שמחויב לתת שירות באחד מאלה – פסקה 6 המוצעת אומרת:

<אתי בנדלר: בהתאם לחוזה למתן שירות מתמשך – זה לטובין או... נכון, זה לא זה.

<אתי בנדלר: זה לא ברור מכוח הפסקה.

<אתי בנדלר: אולי זה לא חל באמת.

<מירב יוסף: לא, זה לא זה.

עיסאווי פריג': נוסיף סעיף שיהיה רלוונטי לחברת החשמל.

<חנה טרי: הסעיף מדבר - -

איתן כבל: חברים יקרים, אני רוצה להסביר: אני קיבלתי טופס 4, אוקי?

איתן כבל: עכשיו אתם צריכים לחבר אותי לחשמל.

איתן כבל: העבודה היא בבית שלי - -

עיסאווי פריג': איזה סעיף זה בחוק?

<לאה ורון: - - -

<אתי בנדלר: יתכן שהיא צודקת כשאני קוראת.

<אתי בנדלר: זה לא חל, אני לא יודעת.

<מירב יוסף: אני רק רוצה בבקשה לומר - -

איתן כבל: אם נשרף לך הנתיך, הפקק, אז מה?

איתן כבל: זה לא מגיע חשמלאי פרטי.

עיסאווי פריג': אבל הסעיפים שביקשת לא עונים על מה שאתה מבקש.

איתן כבל: יכול להיות.

<לאה ורון: אז צריך לתקן את זה.

איתן כבל: טוב שהיא הזכירה לנו.

<מירב יוסף: אני לא חושבת שמשהו בהצעת החוק, בתכלית הצעת החוק הוא לא בסדר.

<מירב יוסף: אני אומרת שמבחינת הרגולציה של חברת חשמל, כשבאים לעשות חיבור לבית, אז יש רגולציה שלמה שמדברת על איך מדברים לבית, ויש שם פיצויים מאוד מאוד גבוהים לצרכן אם לא עמדו בלוחות הזמנים.

<מירב יוסף: זה פיצויים שבכלל חוק הגנת הצרכן לא קשור אליהם ולא מתייחס אליהם.

<אתי בנדלר: מה לוח הזמנים?

<מירב יוסף: כעיקרון, חיבור לוקח לפי שלושה שלבים, לפי איך שהצרכן בוחר: יש תוך כמה, תוך חודש, שיהיה לו חיבור בתוך הבית או לחילופין, איך שהוא בוחר לשלם את השלושה שלבים - -

<אתי בנדלר: כן, אבל אם צריכים להיכנס לתוך הבית, כמה זמן את צריכה?

<מירב יוסף: הוא יכול תוך 30 יום.

איתן כבל: לא, זאת לא השאלה.

איתן כבל: זה לא החוק.

<אתי בנדלר: לא, תוך 30 יום צריכים לספק את הביקור אבל הטכנאי שמגיע - -

<מירב יוסף: לגבי טכנאי ותקלה למשל - -

עיסאווי פריג': אמרנו שטכנאי לא נכנס לבית.

<מירב יוסף: הוא לא נכנס לתוך הבית, זה פשוט שונה.

איתן כבל: חברים, תסלחו לי.

איתן כבל: ברשותך, יש כמה סוגים, ואני אומר את זה גם מניסיון.

איתן כבל: טופס 4 - אני עכשיו קובע אתו, עזבי 30 יום, סיימנו את כל התהליכים האלה והוא צריך לבוא ביום זה וזה בשעה זאת וזאת כדי לבצע את החיבור מהקו הראשי אל תוך הבית.

<מירב יוסף: אבל הוא לא צריך שאתה תהיה בבית.

איתן כבל: שניה, תרשי לי.

איתן כבל: אם לא צריך, אז ממילא הוא לא מתקשר אליו.

איתן כבל: אני אומר לך, אם את שואלת אותי, בבתים פרטיים עם קבלן, הוא מגיע – מה, מישהו בא, עולה במדרגות, רואה לוח והוא מחבר אותו?

איתן כבל: יש כאלה שאני אזכיר לך, שזה בעצם תיקון בבתים.

איתן כבל: יש היום בתים שהחיבור עדין – את זוכרת את אלה עם השיערוך של החשמל?

<קריאה: - - -

איתן כבל: לא, יש בתים שלא.

<אתי בנדלר: יש תקלות שנדרש טכנאי של חברת החשמל להיכנס לתוך בית?

<מירב יוסף: יש.

<מירב יוסף: יש.

<אתי בנדלר: אז שאלתי, והיא ענתה שיש מקרים שלשם תיקון תקלה להיכנס לתוך הבית.

<מירב יוסף: יש, וכתוב שבתוך שעתיים הוא יגיע.

<מירב יוסף: יש לנו לתקלה.

<מירב יוסף: דיברת קודם על נתיך.

איתן כבל: ואם הוא לא עומד ולא מגיע בשעתיים?

<מירב יוסף: אז יש הפרה, משלמים כסף.

<מירב יוסף: אז כתבתי את זה לחנה.

איתן כבל: יקירה, את יודעת, מה שעשוי טוב, אני לא מתכוון לקלקל אותו.

איתן כבל: אני רק מבקש שאנחנו נראה את זה אצלנו, תעבירי את זה אלינו לקראת הקריאה השנייה והשלישית.

איתן כבל: אני כבר אומר שאם יסתבר שזה תואם ולא מתכתב עם החוק וזה פחות טוב או פחות נותן מענה, זה לא ייחשב כנושא חדש מבחינתי.

איתן כבל: אני אומר את זה כדי שיהיה ברור.

איתן כבל: אני נותן לך את הקרדיט שאנחנו נבדוק שאתם לא בעמדה מוחלשת.

איתן כבל: דהיינו, במצב כזה שהכללים שלכם פחות טובים ופחות מתכתבים.

איתן כבל: אם יסתבר שהכללים שלכם פחות טובים, אנחנו.

איתן כבל: .. בסדר?

איתן כבל: מקובל עליך.

<מירב יוסף: כן.

עיסאווי פריג': מירב, החוק לא חל עליכם.

עיסאווי פריג': מה לך ו - -

איתן כבל: לא, חל עליהם.

<מירב יוסף: הוא אומר שזה חל.

<אתי בנדלר: בנוסח המוצע זה לא חל.

איתן כבל: למה לא?

<אתי בנדלר: כי צריכים לקרוא את הנסיבות.

<מירב יוסף: שאלתי את חנה, אני לא קיבלתי תשובה אז אני מכבדת את הוועדה ומגיעה.

איתן כבל: תודה מירב.

<חנה טרי: זה תלוי אם יש משהו בתיקון שדורש הגעה לבית הצרכן.

<חנה טרי: זאת השאלה.

<חנה טרי: מכיוון שאני לא מכירה את סוג התיקונים של חברת החשמל - -

<אתי בנדלר: אבל לא כל התיקונים מוכנסים לתוך הנוסח המוצע של הסעיף.

<אתי בנדלר: לכן, אני מציע שכשנקרא את הסעיף נתייחס לעניין.

איתן כבל: אוקי.

איתן כבל: מישהו עוד רוצה להתייחס כאן לפני שאנחנו עוברים להקראה?

<אתי בנדלר: מה עם טכנאי גז?

<אתי בנדלר: בדיקות תקופתיות של מתקני גז ביתיים?

<אתי בנדלר: אין כאן אף אחד שמייצג אותם?

<אתי בנדלר: הם הוזמנו אדוני.

איתן כבל: כן, אני יודע.

איתן כבל: את כל הנושאים האלה העליתי בפני השר.

<אתי בנדלר: מישהו שמייצג הובלות של רהיטים למשל, כי היו כאן רק מאיגוד של הובלת מוצרי חשמל – אתם מייצגים רק סקטור מסוים, נכון?

<קרן חן סופר: מוצרי חשמל.

<אתי בנדלר: ממוצרים אחרים, יש מישהו שמייצג?

<לאה ורון: איפה כל אלה שלא הגיעו?

<לאה ורון: נרשמו למעלה מ-12 איש.

איתן כבל: הלאה.

איתן כבל: בואו נתחיל הקראה ברשותכם.

<אתי בנדלר: גם ממשרד האנרגיה אני מבינה שאיש לא הגיע.

איתן כבל: הלאה.

איתן כבל: בסוף בסוף, חברים יקרים, מה כל כל מסובך?

איתן כבל: קבעת עם מישהו?

איתן כבל: אני רוצה לראות שתקבע עם החברה שלך או עם אשתך ולא תעמוד.

איתן כבל: אתה לא תגיד לה: המעלית נתקעה בקומה עשירית או שאתה צריך להוציא את הילד שלך מהגן או דברים שהם... אני אקריא.

איתן כבל: הצעת חוק הגנת הצרכן (תיקון – פיצוי על איחור טכנאי בעת התקנה או הסרה של טובין), התשע"ז - 2017 תיקון סעיף 18א 1.

איתן כבל: בחוק הגנת הצרכן, התשמ"א–1981 , בסעיף 18א(ג), במקום פסקה (1) יבוא: "(1) נדרש ביקור טכנאי או נציג אחר מטעמו של העוסק (להלן - נותן השירות) במענו של צרכן יתאם נותן השירות את המועד ואת שעת הביקור עם הצרכן.

איתן כבל: לעניין סעיפים קטנים (ג) עד (ו), נותן שירות הוא מי שמחויב לתת שירות באחד מאלה: (1) קיום חיובים בתקופת אחריות לפי סעיף קטן (א); (2) בהתאם לחוזה למתן שירות שבו השירות מותנה בתקינות הטובין הנמצאים אצל הצרכן ; (3) התקנה או הסרה של טובין שנרכשו או הושכרו מהעוסק; (4) הובלה של טובין שנרכשו מעוסק; (5) בדיקות תקופתיות במתקני גז ביתיים: (6) בהתאם לחוזה למתן שירות מתמשך לתיקון טובין תמורת תשלום.

איתן כבל: "

<אתי בנדלר: יש לי מספר הערות קטנות, אדוני: 1.

<אתי בנדלר: חנה והילה, לעניין סעיפים קטנים (ג)-(ו) - מדוע רק (ג)-(ו) ולמה (א) לא רלוונטי למשל לצורך העניין?

<חנה טרי: סעיף 18א(א) זה הסמכה של השר להתקין תקנות, ואלה תקנות אחריות ושירות.

<אתי בנדלר: אני סימנתי לעצמי סעיף של שירות לאחר מכירה - נמחק.

<אתי בנדלר: אני חושבת שגם סעיף קטן (א) רלוונטי אבל נבדוק את זה ברמה של נוסח, ברשותך אדוני היושב ראש.

<אתי בנדלר: אחר כך, בפסקה 3: התקנה או הסרה של טובין שנרכשו או הושכרו מהעוסק או שהושאלו על ידו כי למשל ממירים, בדרך כלל זה לא נמכר ולא נרכשו אלא זו השאלה של הציוד.

איתן כבל: את מכירה את זה?

איתן כבל: תקשיב טוב טוב, ניר, אבל הנוכלות הזאת, סליחה על הביטוי, נצטרך לעשות סדר עם הסיפור של הממירים.

איתן כבל: אתה מתנתק ממנו, פתאום הוא נזכר אנלוגי, אפילו בווייטנאם כבר לא משתמשים בזה, אפילו בחלקים, אין לך למי לפזר את זה, הוא אומר לך: מה עם הממיר?

<קריאה: אתה צריך להחזיר לו.

<אביגיל גוטליב: בטח שאתה צריך להחזיר לו.

איתן כבל: סליחה, אין בעיה.

איתן כבל: אם זה היה חשוב לו, למה לא לקח?

איתן כבל: אם הוא היה צריך לשלוח את זה באנייה מסוימת לשלוח, היה איזה ספק ווייטנאמי שחיכה בנמל, וחיכה בדיוק לממיר האנלוגי כי הוא גורס אותו ועושה ממנו חלקי חילוף דיגיטליים – עזבי, שנינו הרי יודעים את העניין הזה, אביגיל.

איתן כבל: זה לא העניין.

איתן כבל: העניין בסוף שמתחילים לחפש אותך על כל מיני דברים.

איתן כבל: לכן אמרתי: היה חשוב לך?

איתן כבל: למה לא לקחת?

איתן כבל: דרך אגב, אין שום הוכחה שאני לא אמרתי לך לא לקחת.

איתן כבל: אולי שכחת?

<אביגיל גוטליב: בסדר, אבל לא נראה לי כזה חריג לבקש להחזיר.

איתן כבל: לא, העניין הוא ה"ויה דולורוזה" שעושים ללקוח על הקשקוש הזה.

<אביגיל גוטליב: אתה חושב שבחו"ל זה יותר קל?

<אביגיל גוטליב: מישהו בדק איך זה קורה בארצות-הברית?

איתן כבל: אני אגלה לך סוד: כדי ללמד איך מענים אזרחים אנחנו לא צריכים לנסוע לחוץ לארץ.

<ניר יוגב: רשמתי לפני אדוני שהתלוננת בפני נציג "סלקום" על כך ש"הוט" לא אוספת את המכשירים.

איתן כבל: ניר, אני לא מוכן לקבל את ההתחכמות הזאת אבל דרך אגב, - -

<ניר יוגב: אין לנו פשוט ממירים אנלוגיים, אנחנו בדיגיטל אדוני.

איתן כבל: דרך אגב, אפרופו, לא מופרך מה שאומר ניר במובן הזה שיש את החברות החדשות שנמצאות בשוק ואינני קובע, אני לא מחובר להן, ואני לא קובע אם הן טובות.

איתן כבל: זה כל אחד ישקול את השיקול העסקי של מה נכון לו אבל העניין הזה הוא באמת מתקיים כשאתה רוצה לעבור מחברה לחברה, וזה לא רק שם.

איתן כבל: גם אם אתה רוצה לעבור מ"יס" ל"הוט" או מ"הוט" ל"יס".

איתן כבל: אין צדיקים בסדום.

איתן כבל: במובן הזה, כל אחד בתורו, וכנראה שגם יגיע תורכם.

<ניר יוגב: אדוני, זה חלק מהסיבה שביקשתי לדבר על הנושא של האיסוף כי אנחנו, כשלקוח - -

איתן כבל: ניר, אל תתלהב.

איתן כבל: כבר הגעת לזה.

<וגיף אליאב: אני מוסיף מלח על הפצעים: אני החזרתי סים של "סלקום" באיחור של כמה ימים, ועל סים משומש חויבתי 100 או 150 שקל בטענה שזה ציוד שהייתי צריך להחזיר אותו תוך שבועיים.

<וגיף אליאב: אז אני מציע ל"סלקום" לא להצהיר - -

<ניר יוגב: זה כבר באמת נושא אחר.

<וגיף אליאב: זה כבר באמת נושא אחר על סים שאף אחד לא יעשה בו שימוש, אני איחרתי בהחזרת הסים לחברת "סלקום", אבל הבעיה שאתה כועס על כל מיני חברות ואתה לא יודע למי להתחבר אחר כך.

איתן כבל: לכן אמרתי, כל אחד בתורו.

<אתי בנדלר: בפסקה 3, שאלה: הובלה של טובין שנרכשו מעוסק.

<אתי בנדלר: האם מדובר רק על טובין שנרכשו או גם הושכרו?

<אתי בנדלר: בכוונה התייחסתם רק לרכישה?

<חנה טרי: כן.

<ג'וש גולדשמיד: והאם הובלה רק ממנו או גם אליו?

<ג'וש גולדשמיד: יש לזה שני צדדים.

<חנה טרי: הכוונה באמת להובלה הקלאסית שדיברנו עליה בדיון הקודם כשאת נכנסת לחנות, קונה מוצר, את אמורה לחכות בבית עד שהמוצר מגיע - -

איתן כבל: אני סתם שואל אותך שאלה, אני מדבר על העיקרון - -

<חנה טרי: לא, אני רוצה לדעת באיזה מקרים מדובר?

<דורון זינגר: זה כאילו תחת הכותרת של - - -

<קרן חן סופר: חנה, זה ממילא בסעיף של ההתקנה.

<חנה טרי: אז בגלל זה אני רוצה דוגמאות.

<חנה טרי: אני לא מבינה למה הכוונה.

<אתי בנדלר: את שוכרת ריהוט לאירוע אבל זה לא במענו בדרך כלל, לעתים זה כן במענו, אינני יודעת.

איתן כבל: למה אני אומר לך?

איתן כבל: כשדיברה מירב, את קבעת באמת, את התייחסת למצפן של החוק.

איתן כבל: המצפן של החוק הוא: קבעתי אתך.

איתן כבל: בעצם לא משנה מה, סיכמתי אתך שעה ובמשך שעתיים – אז מה זה משנה אם זו השכרה, קניה?

<חנה טרי: לא, אני פשוט לא יודעת באיזה מקרים זה חל.

<חנה טרי: אני לא רוצה סתם לחוקק משהו שאני לא יודעת למה הכוונה.

<חנה טרי: זאת אומרת, יכול להיות שבהשכרה זה באמת נכנס לגבי התקנה או הסרה של טובין שנרכשו או הושכרו או הושאלו מהעוסק.

<חנה טרי: אז אם זה נכנס לפסקה 3, יכול להיות שלא צריך לומר את זה בפסקה 4.

<חנה טרי: אני פשוט לא יודעת באיזה מקרים מדובר בהשכרה מעוסק שלא נכנס לפסקה 3.

<ג'וש גולדשמיד: למשל אם משכירים אוהל לאירועים, אם אתה מתקין זה לבד.

איתן כבל: השכרתי וגם אם אתה לא מתקין את זה לבד.

<אתי בנדלר: ריהוט גן בבית, זה לא התקנה.

<אתי בנדלר: זו הובלה בלבד.

איתן כבל: תקשיבי, אני אתן לך סתם דוגמה: אני עושה אירוע או את או כל אחד מאתנו.

<קריאה: לקייטרינג.

איתן כבל: כן.

איתן כבל: - - ואני שוכר מוצרים לאירוע מאוד מסוים.

איתן כבל: יש לי בערב אירוע ואני שוכר את הציוד.

איתן כבל: קבענו זמן, ולפעמים זה אפילו יותר גרוע בהשכרה כי זה נכנס לתחום של לו"ז מאוד מאוד צפוף חלק מהעניינים, ואני מגיע וצריך אחר כך לקבל שירות ואני לא מקבל את השירות הזה.

איתן כבל: אבל אני מציע את הדבר הבא - -

<הילה דוידוביץ: אבל אולי שם אתה אפילו לא רוצה את השעתיים האלו אלא שיגיעו בזמן, ואז כשאתה מחליט - - - אז יש להם לגיטימציה של שעתיים.

איתן כבל: נכון, את צודקת.

איתן כבל: אני מסכים אתך הילה.

<ג'וש גולדשמיד: גם אם זה אירוע, הפיצוי של 300 שקל הוא באמת כלום.

איתן כבל: זה ממש כלום, זה חסר משמעות.

איתן כבל: אני מציע, הילה, שבהכנה לקריאה שניה ושלישית, אם נחשוב שצריך - -

<אתי בנדלר: אז בינתיים לא יהיה "שהושכרו" אלא רק הובלה של טובין שנרכשו.

איתן כבל: כן, כן.

איתן כבל: תחשבו על זה.

איתן כבל: אני אשמח מאוד שתינתן התייחסות יותר משמעותית.

<קרן חן סופר: נדרש גם זמן תחולה של היערכות.

<אתי בנדלר: רגע, עוד לא גמרנו.

<אתי בנדלר: היתה לי התלבטות בפסקה 6, אני מנסה להיזכר: התלבטתי אם המילה "טובין" נכונה כאן, את זוכרת למה?

<נעמה דניאל: - - -

<אתי בנדלר: אני התלבטתי ואני לא זוכרת.

<אתי בנדלר: כשקראתי את זה התלבטתי ביני לביני, הרי אחד המזכרים שהוועדה ביקשה להכניס תחת הסעיף הזה היה אותן חברות שנותנות שירות אינסטלציה בבית מטעם חברת הביטוח.

<אתי בנדלר: השאלה היא האם למשל תיקון אינסטלציה זה טובין?

<אתי בנדלר: אני לא יודעת.

<הילה דוידוביץ: רק חידוד אולי - -

<ג'וש גולדשמיד: זה גם לא שירות מתמשך אינסטלציה.

<ג'וש גולדשמיד: לא בהכרח.

<אתי בנדלר: לא, חוזה מתמשך הוא עם חברת הביטוח.

איתן כבל: דרך אגב, שם זה קטסטרופה.

<אתי בנדלר: אבל זה אחד המקרים שהוועדה ביקשה לבחון.

<הילה דוידוביץ: אני יודעת שיש חברות שמציעות - לא הייתי קוראת לזה ביטוח כי לביטוח יש חוק נפרד שיש גם - - -.

<הילה דוידוביץ: זאת אומרת, אסור לך לתת ביטוח אם אתה לא בעל רישיון של מבטח, אז לא הייתי רוצה לקרוא לזה לא ביטוח ולא מבטח ולא מטעם.

<אתי בנדלר: לא, רגע, אני רוצה להסביר: החוק זה אינו חל על יחסים בין צרכן לבין חברת הביטוח, גם אם הביטוח הוא לנזקי צנרת מים.

<אתי בנדלר: על זה אין בעיה, לכן אני לא מדברת על זה, גם כתבתי לכם במייל.

<אתי בנדלר: אני לא מדברת על מישור היחסים בין הצרכן לבין חברת הביטוח אלא שכשאת באה להפעיל את הביטוח, מי שנותן לך את השירות זה חברה עסקית שאותה מפעילה, שחברת הביטוח קשורה איתה בחוזה.

<הילה דוידוביץ: אני לא יודעת אבל אני לא הבנתי שאת מדברת על זה.

<הילה דוידוביץ: אני הבנתי שאת מדברת על החברות שפשוט נותנות שירותי - - -

איתן כבל: לא, לא, בואי נחדד הילה.

<אתי בנדלר: את כתבת לי שנותנות שירותי אינסטלציה מטעם חברת ביטוח.

<קריאות: - - -

<הילה דוידוביץ: הייתי רוצה לבדוק מול הרשות לשוק ההון.

איתן כבל: אני לא רוצה עכשיו לפתוח את זה אבל זאת נקודה שהיא פצע כואב אצל הצרכנים באשר הם בישראל.

איתן כבל: אתה מפעיל את הביטוח, הביטוח אומר שצריך לתקן את הנזילה מהשכן או לא חשוב מה.

איתן כבל: לא חברת הביטוח מגיעה, חברת הביטוח יש לה התקשרות עם סוגים שונים של נותני שירותים.

איתן כבל: השאלה שעומדת כאן לפתחנו, הילה וחנה: נכון שהוא מופעל מעצם החיוב שלנו עם הביטוח אבל הוא עוסק עכשיו לכל דבר ועניין, וההתחייבות ביני לבינו על הלו"ז היא התחייבות ביני לבין נותן השירות המסוים הזה, היא לא מול חברת הביטוח.

<הילה דוידוביץ: אז מכיוון שלא הבנתי כך את פני הדברים, אני מבקשת לבדוק את זה עם רשות שוק ההון.

<אתי בנדלר: אז אני אציין אדוני, שבעת הכנת הצעת החוק לקריאה השנייה והשלישית תבחן הוועדה את נותני שירותים מטעם חברות הביטוח.

<וגיף אליאב: יש לי שאלה לגבי אחריו מורחבת: שנה ראשונה זה בפנים.

<וגיף אליאב: מה קורה אם יש אחריות של שלוש שנים על מוצר, שזה לא בתשלום נוסף, מה שמופיע בסעיף קטן (6)?

<וגיף אליאב: אני מדבר על זה שנותנים אחריות שלוש שנים ואז אחרי שנה ראשונה, הרי אותם חיובים חבים על החברה אבל לכאורה זה לא מופיע פה.

<וגיף אליאב: אנחנו לא מדברים על שירות נוסף בתשלום אלא אנחנו מדברים על אחריות מורחבת.

<אתי בנדלר: שאלה טובה.

<קרן חן סופר: אבל זה הטבה שהעוסק נותן.

<וגיף אליאב: זה הגיוני שזה חל אבל זה לא מופיע בצורה מפורשת.

איתן כבל: לכן אני חוזר למה שחנה אמרה, ברשותכם: חנה קבעה את הכלל פה, הוא הכלל המוביל כאן, בתוך החוק במובן הזה שלא משנה זה נכלל, לא נכלל, כן נכלל.

איתן כבל: במובן הזה שברגע שהזמנתי אלי הביתה והגעתי אתו - בעצם ההסכמה היא סוג של הסכמה חוזית בינינו.

<הילה דוידוביץ: יש פה אבל עוד סעיף שבעיני יש לו משמעות - את השעות.

<אתי בנדלר: תכף נגיע לזה.

<הילה דוידוביץ: לא, אבל כל החובות האלה חלות לא רק על השעתיים כי כשקובעים שעה, צריך לעמוד בה וכל מה שנאמר פה אבל יש פה גם בסעיף 1א שמדבר שאותו מי שנכנס תחת הסעיף צריך - -

<אתי בנדלר: עדין זה לא אומר, אגב, צריכים לתקן את זה.

<אתי בנדלר: זו ההערה הבאה שלי כי בסעיף 1א שלא מוצע לתקן אותו נאמר:

<אתי בנדלר: ביקור טכנאי במענו של הצרכן יהיה בין השעות 8:00-19:00 וגו', וכאן צריך לכתוב: ביקור נותן שירות.

<הילה דוידוביץ: אוקי, אז אם זה לא חל, מבחינתי, אני יותר רגועה אבל פשוט גם מבחינת השעות, אותם עוסקים שנכנסים תחת הסעיף צריכים לתת גם את השהות לאפשר לצרכן - -

<אתי בנדלר: זה כן איחור, הילה.

<הילה דוידוביץ: אז אני אומרת שזה לא רק לעמוד בזמנים, שאני מסכימה אלא גם שעות מתן השירות, שזה גם יום שישי וערב חג, ומ-8:00 בבוקר עד 19:00 בערב.

<הילה דוידוביץ: השאלה אם כשמרחיבים את האחריות מעבר למה שהחוק נותן, חוץ מהשעתיים ומוסיפים את הזמינות הזו שצריכה להיות, השאלה אם לא מכבידים פה יותר מדי.

איתן כבל: כאילו בסוף בסוף, אני לא אמרתי לו שום דבר.

איתן כבל: אני מתקשר אליך, נכון?

איתן כבל: את צריכה לספק לי שירות.

איתן כבל: את אומרת לי: תשמע, אני יודעת לספק את השירות בימים א'-ו' בין השעות כך וכך.

איתן כבל: מתי אדוני יכול?

איתן כבל: עכשיו, אני יכול לבוא ולהגיד, וזה בדרך כלל מה שקורה, זה בשיחה.

איתן כבל: זה מה שמתנהל בשיחה.

<אתי בנדלר: לא, אבל אדוני, השאלה היא האם להחיל את השעות המורחבות עד שעה 19:00 בערב על כל נותני השירותים שעכשיו מוצע להכניס אותם תחת כנפי החוק?

<קרן חן סופר: הנה, הם עכשיו אומרים שהם לא עובדים בימי שישי.

<קרן חן סופר: זאת דוגמה.

<קרן חן סופר: הם אומרים עכשיו שבימי שישי הם לא נותנים שירותים.

<קרן חן סופר: מה זה חייבים?

<הילה דוידוביץ: אם החוק יתוקן כמוצע הם יהיו חייבים.

איתן כבל: הבנתי.

איתן כבל: אני חושב שזה צריך להתכתב עם שעות העבודה של כל עסק.

איתן כבל: אני לא בא עכשיו - זה הגיוני.

איתן כבל: אני לא עכשיו אגרום לכל אלה להגיד להם: בגלל שזה, אתה עכשיו תעבוד שישה ימים בשבוע.

<אתי בנדלר: אגב, אתה אמרת לגבי טכנאים שהחוק כן חל עליהם בתקופת האחריות החוקית.

איתן כבל: לא, זה לא קשור לאחריות החוקית.

איתן כבל: לא התכוונתי לזה.

<אתי בנדלר: אני אסביר שוב: לגבי טכנאי – בתקופת האחריות החוקית חלות מספר חובות.

<אתי בנדלר: אחת מהן היא גם החובה לתת שירות בכל ימות השבוע עד השעה 19:00 בערב - -

איתן כבל: חד-משמעי כן.

<אתי בנדלר: - - וגם ביום שישי.

איתן כבל: גברתי, סליחה: יש הבדל גדול בין טכנאי בתקופת השירות החוקית שלו, האחריות החוקית, לבין הובלה.

איתן כבל: הובלה, אני מוכן לקבל את זה שלא אגרום לכך שכל חברה וחברה, משנה לה את מועדי – תיקון, אני קניתי ממך?

איתן כבל: אין לי שום ספק שהוא בכל זמן נתון צריך לבוא.

איתן כבל: זה שזה בכלל יש דברים שאתה צריך לבוא באמצע הלילה ואתה לא בא עד הבוקר – אז אני לא אומר לו: תבוא אלי באמצע הלילה.

איתן כבל: אני מחכה, גם כשיש לי נזילה בתוך הבית, אני נאלץ לסגור את המים ולמלא – כולנו מכירים את זה.

איתן כבל: לא חשבתי לרגע שאני אזמין אותו באמצע הלילה כדי שיבוא לתקן לי.

איתן כבל: לפעמים אתה מגיע לבית, הבית כולו נוזל מהשכנים, אני אומר את זה לצערי גם מניסיון אישי שקרה לי, שזו אחת הרעות החולות שמתקיימות בתוך הבניינים במדינת ישראל, בעיקר בתים אפילו לא ישנים מאוד.

איתן כבל: צנרת מברזל וכולי, היום כבר עושים את זה אחרת.

איתן כבל: לגופו של עניין, מה שאני רוצה להגיד לך: זה אני יודע להתכתב גברתי, עם העניין הזה של הובלה אבל מעבר לזאת, תיקון - חד-משמעית אני נשאר.

איתן כבל: ..

איתן כבל: אני דיברתי רק על הובלה, שזה יהיה במסגרת השעות, ואתה אומר לו את זה כמו לי, דרך אגב.

איתן כבל: אני צריך לספר לך, אתה שומע?

איתן כבל: אני לא רוצה להגיד.

איתן כבל: באמת, מישהו שהיה הכי בסדר בעולם איתי אבל יש דברים שקורים.

איתן כבל: לא הלכתי ותבעתי אותו, בסדר?

איתן כבל: לא הלכתי עכשיו לתבוע אותו.

איתן כבל: ארבע פעמים קבעו איתי.

איתן כבל: ארבע פעמים, בסדר?

איתן כבל: אני לא בא, והוא מכיר אותי, הוא יודע שאני חבר כנסת, שאני יושב ראש ועדת הכלכלה.

איתן כבל: קרה לו, דברים קורים.

איתן כבל: זה לא שאמרתי שלא אבל אם הייתי יודע שאני לא המקרה היחיד וזו השיטה ששולטת בשרלטנות והמקום הזה לא נוהג לספק את הדברים, הבנתי שמה לעשות?

איתן כבל: נפל עלי האירוע הזה, וזה דבר שיכול ויקרה.

<אתי בנדלר: אז אם כך אדוני, מה שאתה אומר שהרחבת השעות שבהן נותן השירות יהיה חייב לתת את השירות, דהיינו עד שעה 19:00 בערב כולל יום שישי, לא תחול על מובילים.

<אתי בנדלר: אני מציעה גם לתעד את זה שלא תחול על ההרחבה שהוועדה אישרה – עדין לא אישרה, עדין לא הצביעה בפסקה 6, בסעיף הקטן הקודם: בהתאם לחוזה למתן שירות מתמשך לתיקון טובין תמורת תשלום.

<אתי בנדלר: זאת אומרת, אם אני חותמת עם מישהו על חוזה, הוא אומר לי מראש ששעות העבודה שלו הן לא - -

איתן כבל: מקבל.

<הילה דוידוביץ: אז גם על הרחבת אחריות זה אותו היגיון.

<אתי בנדלר: כל התיקון בעצם.

<הילה דוידוביץ: הרחבה מעבר למה שחייבים בדין, מעבר לשנה.

<וגיף אליאב: מעבר לשנה הראשונה יש הרחבת אחריות ללא תשלום.

<אתי בנדלר: עדין אין הרחבת אחריות בכלל אלא אם כן מלכתחילה הוועדה תבדוק את זה בעת הכנת הצעת החוק לקריאה שנייה ושלישית.

<אתי בנדלר: אם כך, בסעיף 1א המדבר על שעות הביקור של טכנאי כרגע, במקום טכנאי יבוא: ביקור נותן שירות המנוי בפסקאות 1-3 ו-5 שבפסקה 1.

איתן כבל: כן גברתי, בבקשה.

<שירה דימניק: אני ממשרד האוצר.

<שירה דימניק: שאלה שעולה מתוך איך שהצעת החוק כתובה – כתוב: הובלה של טובין שנרכשו מהעוסק, ואנחנו כל הזמן מדברים כאן על נושא של מובילים, של מוצרי אלקטרוניקה ורהיטים שעלו כאן אבל מאיך שזה כתוב, זה נשמע שזה הובלה לא רק של טובין ושל רהיטים אלא שזה חל על למשל הובלה של משלוחים של מזון.

<שירה דימניק: רציתי לשאול אם זה נכלל בפנים?

<שירה דימניק: אם עכשיו כל עסקי המסעדנות, כששולחים אליך פיצה הביתה, האם זה נכלל בתוך הובלה?

איתן כבל: זאת לא הכוונה.

<שירה דימניק: לא, זאת לא הכוונה אבל כיוון שזה כתוב, צריך לדעת שיש פה אולי עוד בעלי עניין שזה משפיע עליהם.

איתן כבל: גברתי הבנו.

איתן כבל: אני אגיד לך מה ההבדל: זה שיש לך עסקה קודם כל, לא עסקה מתמשכת.

איתן כבל: אני אגיד לך את העניין: פה אני לקוח שבוי שלו, אני הזמנתי ממנו, הוא היחיד שיכול להוביל לי או לתקן לי מטעם החברה.

<דורון זינגר: תבטל.

איתן כבל: נו באמת.

איתן כבל: זה לא 90 שקל הובלה של הגעה עם הקטנוע של הפיצה, שאתה יכול להגיד לו אל תבוא אלי, אני אקח מהפיצה האחרת.

איתן כבל: זה לא עובד ככה.

<דורון זינגר: אבל יש תחרות בשוק.

איתן כבל: בדרך כלל אתה לוקח פה מוצרים באלפי שקלים או מעבר לכך.

איתן כבל: אתה לא עושה משלוח שהוא יותר יקר מהמוצר.

איתן כבל: עזוב, אל תוריד אותנו למקומות האלה.

איתן כבל: אם זה, אני אומר את זה ליועצים המשפטיים שזו איננה הכוונה.

<אתי בנדלר: אז מה הכוונה?

<אתי בנדלר: אני לא אוכל לנסח נכון אם אני לא יודעת מה הכוונה.

איתן כבל: שזה לא על "טייק אוויי".

<לאה ורון: אולי שזה לא חל על מוצרי מזון.

<קריאות: טובין שאינם מזון.

<חנה טרי: זה בוודאי לא חל על הפיצה, ואני חושבת שזה גם לא צריך לחול על משלוחי מזון.

<אתי בנדלר: על משלוחי מזון בכלל?

<חנה טרי: כן, כי בעצם אני בוחרת לעשות משלוח.

<חנה טרי: זה לא שאני שבויה פה באמת.

<הילה דוידוביץ: את יכולה להגיד את זה על הרבה דברים אחרים - -

<חנה טרי: אבל אין לך באמת אפשרות מעשית.

<חנה טרי: אם יש לו מחסן אני לא יודעת איפה, זה לא באמת אפשרות מעשית ללכת ולקחת - - -

<לאה ורון: זה נכון לגבי כל ההובלות.

<לאה ורון: ממש לא.

<חנה טרי: אבל אם אני הולכת לסופר ואני מבצעת רכישה ואני בוחרת שלא לקחת את זה איתי אלא להזמין משלוח - -

<אתי בנדלר: גם כשאת קונה את הטוסטר הגדול את יכולה לבחור.

<לאה ורון: יש משלוחים באמצעות האינטרנט.

<אתי בנדלר: אני באמת לא יודעת איפה קו הגבול, אדוני.

<חנה טרי: אני לא מדברת רק על האינטרנט.

<לאה ורון: זה גם וגם.

<אתי בנדלר: נציגת האוצר, יש לך הצעה?

<קרן חן סופר: לא כל הטובין מצריכים הובלה.

<קרן חן סופר: שיהיה רק טובין שמצריכים הובלה.

איתן כבל: שניה.

איתן כבל: אני אגיד לכם את הדבר הבא: הכוונה היא בואו לא ניקח את הפיצה או הסנדוויץ' מהסנדוויצ'יה ונהפוך את זה עכשיו להיום הרת עולם, היום תעמיד במשפט כי בסוף הסופר - הזמנת, נכון?

איתן כבל: למרות שאתה לא שבוי שלו אם הוא לא עומד בתנאים, פעם אחת הוא אומר לך: אדוני, אתה לא תעמוד בזה – פה אני לא אגיד לו: אם אתה לא תעמוד בזמן בהבאת הטלוויזיה או המקרר, בפעם הבאה אני לא אקנה ממך.

איתן כבל: זה לא עומד באותו מקום.

איתן כבל: עכשיו, הכוונה של הגברת ממשרד האוצר – אני לא רוצה לרדת או לעלות ברזולוציות למצבים שאני מזמין לי פיצה והוא לא עומד ואני אלך ואתבע אותו.

איתן כבל: צריך להגיד מזון טרי, מזון שמסופק מהרגע להרגע כי בסוף "מי עדן" ומים, אני לא יודע.

<אתי בנדלר: איך לסייג את זה?

<ג'וש גולדשמיד: אני לא יודע אם מעל שעתיים פיצה זה נכון.

<שירה דימניק: רק הדוגמה שבאמת על משלוחים, הם בטווח של שלוש שעות.

<שירה דימניק: הם לא נותנים טווח של שעתיים.

<שירה דימניק: אני מדברת על סופרמרקט, שאתה עושה משלוח לבית, הם נותנים לך תווכים של כמה שעות שהם לא שעתיים.

<לאה ורון: לפחות ארבע.

<אתי בנדלר: אז הייתי מבקשת לדעת איפה לתחום את הדברים.

<לאה ורון: הטכנאים של תמי 4, זה חל עליהם?

<אבי אייל: אז להביא קניות בארבע שעות זה בסדר, ולהביא מקרר בשעתיים?

<אבי אייל: זה לא עושה קצת...

<אתי בנדלר: אני אגיד לך מה: מניסיוני אני יכולה לומר לך שסופרים עושים משלוחים גם בשעות הערב והלילה, וזה הבדל מאוד מאוד גדול כי אתה יכול לתאם אתם.

איתן כבל: הטווח שלך הוא לאין שיעור יותר גדול.

איתן כבל: אגיד לך עוד משהו?

איתן כבל: תסלח לי, כמה תלונות הגיעו לך על זה שלא הביאו להם מה"שופרסל" או מאחד ה...

<ג'וש גולדשמיד: בודדים מאוד כי יחסית – בוא נגיד שישבתי בשבועיים האחרונים עם שני מנכ"לים של רשתות שיווק, זה באמת זניח כי בהרבה מקרים במידה והצרכן מסכים, וזה קורה בעשרות אחוזים של המקרים, לא נכנסים הביתה.

<ג'וש גולדשמיד: שים לי את זה, זה קורה המון.

איתן כבל: נכון, הוא לא צריך אותי.

איתן כבל: הוא שם לי את זה בכניסה.

<אביגיל גוטליב: אז למה שלא יתנו גם ארבע שעות למוצרי חשמל?

<אביגיל גוטליב: הם תמיד מאחרים, ה"שופרסל".

איתן כבל: סליחה, למה את אומרת שהוא תמיד מאחר?

<אביגיל גוטליב: אלי הוא תמיד מאחר.

איתן כבל: תקשיבי: הוא שם את המוצר בכניסה, מראש סוכם אתו.

איתן כבל: פה אתה לא יכול לסכם אתו שתשים לו את המקרר: אח שלי, שמתי לך אותו למטה ליד המעלית, זה מסודר בדיוק שזה ייכנס.

<אביגיל גוטליב: אבל אולי ארבע שעות זה זמן סביר גם כן.

איתן כבל: לא, לא.

איתן כבל: ארבע שעות זה לא זמן סביר.

איתן כבל: אתה יכול לתת לי את זה עד 19:00.

איתן כבל: פה הוא מגיע לי ב-10:00, מתי שאני מתאם אתו, שאני יודע שאני יכול... פה אני גם מוגבל בזמן, אני צריך להיות על הקו שלכם.

איתן כבל: פה הוא אומר לי: מתי אתה יכול לבוא?

איתן כבל: אם יש מישהו בבית, אני לא מחכה לו אפילו.

איתן כבל: אם הוא אומר שהוא לא, אז אני מגיע בערב.

איתן כבל: 21:00,22:00, הם מגיעים לפעמים גם בשעות כאלה.

איתן כבל: אין בעיה.

<אביגיל גוטליב: מה זה אין בעיה?

איתן כבל: לא דומה.

<לאה ורון: מה עם הספקים של תמי 4?

איתן כבל: הם חלק מהחוק.

<אתי בנדלר: לא, הם לא חלק מהחוק.

<אתי בנדלר: תסתכל על פסקאות 1-6 ותראה.

<אתי בנדלר: אבל רגע, תכף נדבר על זה.

<אתי בנדלר: אם כך, מה עם תובלה של טובין שנרכשו - - - אני צריכה להבין אם לא רוצים שהתחולה של זה תהיה כל כך רחבה אז אני צריכה לדעת איך לצמצם את זה.

איתן כבל: לא אמרתי שאני לא רוצה שהוא יהיה כל כך רחב.

איתן כבל: אני רק אמרתי שמוצרים, בסוף בסוף, כל מה שאני רוצה זה שה"טייק אוויי" לא יהיה כלול בתוך התהליך הזה.

איתן כבל: זה הכל.

איתן כבל: גם אני לא יודע איך להגיד לך את זה עכשיו, ברגע הזה.

איתן כבל: אני מציע שבהכנה לקריאה שנייה ושלישית אנחנו - -

<לאה ורון: נחריג מוצרי מזון.

<ג'וש גולדשמיד: לא, אבל יש לך את "מי עדן" וכאלה.

איתן כבל: ג'וש, שניה.

איתן כבל: אלה כבר - - -

<ג'וש גולדשמיד: אם תכתבי מזון אז מה עם "מי עדן"?

<ג'וש גולדשמיד: יש בעיות קשות עם זה.

<הילה דוידוביץ: את מזמינה חולצה מהאינטרנט, מה ההבדל בין זה לבין מזון?

<לאה ורון: את מדברת על חברת המשלוחים?

<אביגיל גוטליב: לחברות האופנה אסור להשאיר את זה בחוץ.

<דורון זינגר: כולם מזמינים באינטרנט.

איתן כבל: זה לא הסיפור הגדול.

איתן כבל: על זה נאמר: לא זו אף זו.

איתן כבל: אני אסביר לך מה זה "לא זו אף זו": למרות שהרבה מזמינים, רוב התלונות הן - -

<אבי אייל: כי לא מצפים שם.

<אבי אייל: לא מצפים לשירות בזמן.

איתן כבל: נו באמת.

איתן כבל: אתה לא מצפה?

איתן כבל: עזוב, בחייך.

איתן כבל: אתה יכול להרים את הקול, זה יישמע יותר חזק.

איתן כבל: בחייך, אני בא כדי שתתנו לי טענות.

איתן כבל: .. אתה רואה שיש פה שאלות שעולות ואני אומר: וואלה, שאלות.

איתן כבל: אתה מאתגר אותי בשאלות האלה.

איתן כבל: שאלה שאלה הגברת מהאוצר - -

<אבי אייל: אני הייתי מזמין את הוועדה פעם אחת לשבת בחברה שעושה את זה בשמחה כדי שבאמת תבינו.

<אבי אייל: זה נורא קל לשבת פה ולהגיד - -

איתן כבל: דרך אגב, אם היה לי כסף כמו המספר של הטענה הזאת: אם הייתם מגיעים אלי...

<אביגיל גוטליב: אבל אנחנו מזמינים אותך, תבוא.

<אביגיל גוטליב: מה אכפת לך?

<דורון זינגר: אנחנו מזמינים אותך, תבוא ותראה את הטכנולוגיה שיש היום בלי כל קשר לחוק.

איתן כבל: אני אגיד לך אחרת כשאני מזמין: אולי תשב אצלי בבית, יותר נעים כשאני מחכה, הקפה עלי.

<דורון זינגר: קודם כל, אני מוכן.

איתן כבל: אתה מבין?

איתן כבל: נחזיק ידיים.

איתן כבל: נגיד: אוקי, אל תהיה בלחץ, תירגע, נביא לך מים.

איתן כבל: נכון שאתה ממהר וקבעת, לא נורא, בוא נחזיק ידיים חזק ובוא ביחד נתפלל.

<אביגיל גוטליב: איתן אבל מדובר פה על מערכות מאוד מתוחכמות שאתם לא נותנים את הדעת לזה אפילו.

<אביגיל גוטליב: א.

<אביגיל גוטליב: זמן היערכות שנדרש כדי לרכוש את המערכות האלה ולתפעל אותן - -

איתן כבל: תגידי לי, זו נחיתה במאדים?

איתן כבל: זו כולה משאית נוסעת בכבישים שאנחנו כולנו נוסעים.

<אביגיל גוטליב: לא, זה לא נכון.

<אביגיל גוטליב: לוגיסטיקה זה מאוד מורכב.

איתן כבל: תגידו, ליד הבית שלי, את יודעת כמה פרקו לי?

איתן כבל: נו באמת.

<וגיף אליאב: זה יצריך תיאום יותר מדויק של אזורים.

איתן כבל: אדוני, ראש חבר המועצות האזוריות בישראל.

איתן כבל: אדוני, יש לך משהו מעניין שבאת?

<קריאה: לא, אני מתנצל.

<קריאה: אני באתי לדרוש בשלומו של היו"ר.

איתן כבל: תגיד, אם כבר, אני רוצה לשאול אותך שאלה: הזמנת מוצר הביתה ותיאמת.

איתן כבל: כמה זמן יוצא לך לחכות או שתמיד מגיעים לך בזמן?

<קריאה: לא, אני ראש מועצה.

איתן כבל: וכולם יודעים?

איתן כבל: גם אם הם צריכים להגיע מתל-אביב, הם יודעים שאתה ראש מועצה?

<קריאה: לא, אבל זה בעייתי, אתה צודק.

<אביגיל גוטליב: למה?

<אביגיל גוטליב: אולי הוא קיבל שירות טוב.

<אביגיל גוטליב: מותר לומר שקיבלת שירות טוב, זה בסדר.

<אביגיל גוטליב: זה קורה.

<קרן חן סופר: ולא מעט.

איתן כבל: דרך אגב, אין שום בעיה עם זה.

איתן כבל: מי שנותן שירות טוב, יבורך.

איתן כבל: אנחנו נבוא בפעם הבאה גם כן.

איתן כבל: נזמין מאותה חברה.

<דורון זינגר: היא פתח פה סוגריים, אני לא מכיר את התהליכים וההליכים שאתם הולכים אבל גם בנושא של חוק הטכנאים נתתם איזה זמן התארגנות כי אנחנו באמת צריכים זמן התארגנות בשביל לקנות תוכנות מסוימות.

<דורון זינגר: אני באמת אומר את זה.

איתן כבל: בסדר, אוקי.

<דורון זינגר: אני לא אגיד לך עוד פעם את המשהו הברור מאליו, שזו השקעה כספית.

<אתי בנדלר: אדוני, אני לא סיימתי: בסעיף קטן (ג) מה שהוצע לתקן זה את פיסקה (1).

<אתי בנדלר: דיברנו עכשיו על פסקה (1א) של החוק, ששם אנחנו נחליף את המילה "ביקור טכנאי" במילים "נותן שירות" באותן פסקאות שאליהן הפנינו.

<אתי בנדלר: לאחר מכן, יש פסקה (2) המתייחסת לזמן ההמתנה.

<אתי בנדלר: ברור שכאן אנחנו צריכים לשנות ל"נותן שירות" כי על זה מדובר.

<אתי בנדלר: וגם פסקה (3), שעניינו בזכותו של נותן השירות להודיע לצרכן שהוא לא יצליח להגיע בשעה הנקובה והוא דוחה על כן את הביקור עד ערב קודם הביקור הצפוי עד שעה 20:00 - גם כאן כמובן צריכים לשנות לנותן שירות.

<אתי בנדלר: לאחר מכן, בסעיף קטן (ד) יש הסנקציה או הפיצוי המוסכם ללא הוכחת נזק – גם כאן

<אתי בנדלר: סעיף קטן (ד)(1) מדבר על : תואם מועד לביקור טכנאי בהתאם להוראות סעיף קטן (ג), נצטרך לשנות את זה גם כאן לנותן שירות.

<אתי בנדלר: ובסעיף קטן (ו) להרחיב את זה באופן שאם נבע האיחור מסיבות שנותן השירות לע ידע עליהן בעת קביעת המועד ושעת הביקור – צריכים למחוק את המילים "של הטכנאי" ולא היה עליו לדעת עליהן, או שלא ראה ולא היה עליו לראותן מראש, ולא יכול היה למנען, לא יהיה צרכן זכאי לפיצוי לפי סעיף זה.

<אתי בנדלר: את ההגנה הזאת יש להרחיב לגבי כל נותני השירות שזה חל עליהם ולא רק על טכנאי.

<ג'וש גולדשמיד: אגב, יש מורכבות בסעיף הזה, אם יורשה לי כי בעצם הרבה פעמים עוסק לא ידע מראש שנותן השירות מטעמו או הטכנאי מחר יהיה חולה, ואנחנו רואים מאות פניות של צרכנים על זה שנתפסים לסעיף הזה, והעוסק אומר:

<ג'וש גולדשמיד: לא ידעתי מראש.

<ג'וש גולדשמיד: עכשיו, זה לא כוח עליון - -

<קרן חן סופר: אז זה יתברר בבית משפט.

<דורון זינגר: אתם חושבים שאנחנו ממציאים שבבוקר הוא לא באמת חולה?

<דורון זינגר: לא יכול להיות שהאיש באמת חולה?

<ג'וש גולדשמיד: צריך לחשוב מה עושים עם זה.

<קרן חן סופר: זה יתברר בבית משפט.

<אתי בנדלר: ג'וש, להבנתי זה נושא חדש לחלוטין, ממש לא קשור להצעת החוק.

<אתי בנדלר: אני מציעה שתעביר ליושב ראש הוועדה אם יש באמת בעיות רציניות עם פרשנות הסעיף הזה כדי שיושב ראש הוועדה ישקול מה לעשות עם זה אבל אני לא חושבת שאגב התיקון יש - - -

איתן כבל: אוקי, עוד משהו אתי?

<אתי בנדלר: נדמה לי שלא.

<אתי בנדלר: יכול להיות שצריכים לשנות גם את הסעיפים של הפיצויים של העיצומים הכספיים ככל שמפנים לטכנאי.

<חנה טרי: לא, אני חושבת שלא.

<אתי בנדלר: ככל שמפנים למילה טכנאי, יכול להיות שיש צורך לשנות, אני לא בדקתי את זה, לעשות את ההתאמות הנדרשות בסעיפים נוספים.

איתן כבל: אני רק רוצה להבהיר נקודה: חנה, הילה ואתי והיועצות המשפטיות - -

<חנה טרי: לא, אין על זה עיצום כספי.

<אתי בנדלר: אין על זה עיצום כספי?

<אתי בנדלר: אז אולי צריך שיהיה אבל אנחנו נבדוק את זה.

<קריאה: יש כבר פיצוי כספי.

<חנה טרי: אין עיצום על זה שהוא לא פיצה אותו.

<אתי בנדלר: אני לא בדקתי אם יש הפניות נוספות בחוק הגנת הצרכן לסעיף הספציפי הזה.

<קרן חן סופר: זמן היערכות רק צריך לברר.

איתן כבל: ברשותכם, לפני זמן היערכות אני רוצה להגיד מילה: אני רוצה שיהיה ברור שכל התקשרות שהיא ארוכת טווח מ"תמי 4" ועד "מי עדן" ועד "מעיינות" ועד לא חשוב מה, זה בוודאי, זה ברור שהטכנאי צריך לעמוד בכללים האלה, נותן השירות, זאת המילה שצריך להשתמש בה.

<ג'וש גולדשמיד: - - -

איתן כבל: ברור.

איתן כבל: שנותן השירות צריך לתת את השירות.

<לאה ורון: תסתכלו אם זה עונה.

איתן כבל: אני אומר שזה יהיה מובן מאליו, שכל מי שיש לו התקשרות ארוכת טווח, מהתקשרות שעשיתי עם "סלקום" - -

<קריאה: - - -

<חנה טרי: לא קבענו איזה שהוא כלל גורף שאומר שכל מי שיש אצלו עסקה מתמשכת.

<חנה טרי: כרגע מה שחל זה מה שקבענו פה.

<חנה טרי: זאת אומרת, זה צריך להיות תיקון במענו של צרכן ובנסיבות המנויות פה.

<וגיף אליאב: לכן גם ביקשתי להוסיף את הנושא של אחריות מורחבת כי זה מקביל לנותן שירותים בתשלום.

איתן כבל: "תמי 4" למשל.

<חנה טרי: "תמי 4", ככל שזה בשנת האחריות הראשונה זה נכנס לפסקה 1.

<חנה טרי: ככל שלא, אז אני לא בטוחה שזה חוזה למתן שירות שבו השירות מותנה בתקינות כי אתה קונה את המוצר, ואחר כך יש לך עסקה נוספת שזה סננים.

<ג'וש גולדשמיד: לא, לפעמים במועד הרכישה יש לך שלוש שנים, חמש שנים.

<לאה ורון: - - -

איתן כבל: מה זה משנה?

איתן כבל: אני באתי, תיאמתי – חנה, אני מנסה להגיד לך את הדבר הבא: יש לי מוצר, קניתי ממך מוצר.

איתן כבל: ברור שהוא צריך תיקון, יכול והוא התקלקל.

איתן כבל: אני באתי, הרמתי טלפון אליך - -

<חנה טרי: שוב, החוק אומר שנת אחריות אחת ואז הוא חייב לעמוד בכל התנאים.

<חנה טרי: מעבר לזה, רק אם הוא עושה עכשיו, זה למתן שירות מתמשך בתיקון טובין אבל אם הוא לא עושה איתי חוזה מתמשך לתיקון טובין והוא כבר לא בשנת האחריות, אין איזו שהיא אמירה גורפת כללית שאומרת שהוא חייב לבוא לתקן - -

<ג'וש גולדשמיד: אבל יש מקרים רבים שבעת רכישת המוצר זה כבר שלוש שנים.

<דורון זינגר: אבל זה משהו אחד, וזה משהו אחר.

איתן כבל: סליחה, בואו נעשה אבחנה.

איתן כבל: אני לא אמרתי, למרות שאם את שואלת אותי, גם אם אין לי הסכם אתך, ברגע שאני התקשרתי אליך ואמרתי לך, קבעתי אתך את המועד לתאם את ההגעה לתקן ולא הגעת, מה ההבדל אם יש לי?

איתן כבל: סיכמתי אתך.

<הילה דוידוביץ: מה, כל בעל מקצוע?

איתן כבל: אני שואל עכשיו ברצינות.

<וגיף אליאב: שיש הסכם לתקופה קצובה.

<וגיף אליאב: הרי גם אם זה אחריות - - זה לא מופיע על הסכם, כרגע זה לא חל.

<וגיף אליאב: אני רוצה לחדד את הנקודה.

איתן כבל: וגיף, הבנתי את העניין.

איתן כבל: הבנתי שיש בתקופת - -

<וגיף אליאב: לא רק עניין של מורחבת.

<וגיף אליאב: לוקחים רק עסקה מסוימת שזה תיקון מוצרים בתשלום ומכניסים את זה פנימה כי אומרים – אבל זה נכון גם לאספקת שירותים בתקופה.

<וגיף אליאב: הרי "תמי 4" זה לא רק שירותים, זה לספק מים.

<וגיף אליאב: זה אחריות מורחבת וזה גם הסכם אבל שהוא לא לשנה אלא ליותר שנים.

<וגיף אליאב: צריך להתייחס למסגרת של תקופה קצובה ומתן שירותים במסגרת אותה תקופה כי ההתייחסות שלנו פה לעסקה היא מאוד מסוימת שזה תיקונים והדברים האלה.

<וגיף אליאב: יש הרבה עסקאות שלא נכנסות.

<וגיף אליאב: תקופה קצובה היא כן נותנת מסגרת, לפחות שבאותה תקופה - -

איתן כבל: בשבילי תקופה קצובה היתה כאילו עסקה מתמשכת, אתה בכל התקופה הזאת, זה מובן מאליו מבחינתי.

איתן כבל: אתי, את מבינה מה שאני אומר?

איתן כבל: כל עסקה שאני עושה אתך לטווח ארוך, זה יכול להיות מ"הוט", "יס", "סלקום".

<חנה טרי: לא, זה חל.

<חנה טרי: לגביהם זה חל כי כתוב:

<חנה טרי: אם זה חוזה למתן השירות, כל עוד יתקלקל משהו שקשור למתן השירות הוא חייב אבל אצל "תמי 4" זה שונה כי אתה קונה את הבר מים, קנית מוצר.

<חנה טרי: מעבר לזה, אתה לא חייב לעשות עסקה מתמשכת לעניין של החלפת הסננים וכולי.

<חנה טרי: אתה לא חייב.

<חנה טרי: זה כאילו שתי עסקאות נפרדות.

<חנה טרי: מה קורה עם מתקלקל המוצר?

<חנה טרי: זה קשור לעסקה המתמשכת של הסננים?

<חנה טרי: אני לא יודעת.

<ג'וש גולדשמיד: מה שכתוב פה שזה תמורת תשלום.

<ג'וש גולדשמיד: הסעיף האחרון זה חוזה מתן שירות מתמשך לתיקון תמורת תשלום.

<ג'וש גולדשמיד: יש מקרים שזה לא תמורת תשלום, זה מגולם במחיר.

איתן כבל: כן, זה רחב מאוד.

<חנה טרי: יש אנשים שרוכשים את הבר בלי לשלם על ההחלפה של הסננים.

איתן כבל: אני רוצה לחשוב על זה לדיון הבא.

איתן כבל: אני רוצה שנקבע לדיון הבא מסגרות, כולנו נחשוב.

איתן כבל: תראו, מצד אחד, אני למשל סבור שכל מי שיש לו עסקה מתמשכת, אני לא יודע, זה לא חשמל, דברים אחרים.

איתן כבל: אני לא יודע, אני רוצה שנחשוב על זה.

איתן כבל: "תמי 4" - אלא אם כן אתה אומר לי מראש: דע לך, בסיום השנה הזאת אין בינינו שום דבר, וזה כמו "מי עדן".

איתן כבל: "מיד עדן", אחרי 12 חודש, אני לא זוכר כמה, הוא אומר לך: המכשיר עכשיו שלך.

איתן כבל: אם אתה רוצה - -

<חנה טרי: ב"מי עדן" אתה צריך כל פעם להחליף את - -

איתן כבל: לא על זה, זה משהו אחר.

<חנה טרי: זה משהו אחר, זה מתמשך.

<חנה טרי: אבל "תמי 4" זה שונה.

<חנה טרי: אתה קונה את הבר.

איתן כבל: לא, גם המכשיר המצ'וקמק הזה, גם הוא מתקלקל.

איתן כבל: כשאתה שם לו את המים עליו, גם הוא מתקלקל.

<חנה טרי: אני קונה תנור ואחרי שנות האחריות הוא מתקלקל.

<חנה טרי: אז מה, אתה הופך את העסקה לעסקה מתמשכת בגלל שהוא עדין אצלך בבית אז הוא יכול להתקלקל?

<לאה ורון: אבל התנור לא צריך המשך של אספקת שירותים.

<הילה דוידוביץ: אבל את לא חייבת לרכוש אפילו מהם.

<חנה טרי: מה זאת אומרת?

<חנה טרי: "תמי 4", את קונה את הבר ואת משתמשת בו כמו כל מוצר חשמלי רגיל.

<לאה ורון: ואז אני עוברת דירה אחרי חצי שנה, ואני פונה לחברה בבקשה שיעבירו לי את המכשיר כי את לא יכולה להעביר את המכשיר לבד, ואז את יכולה לחכות בבית יומיים כדי שהם יגיעו.

<חנה טרי: אז יכול להיות שזה נכנס להתקנה כי אז הם צריכים להתקין לך את זה מחדש.

איתן כבל: הרי כל העניין שאנחנו משלמים על זה.

איתן כבל: זה לא שאנחנו לא משלמים.

<חנה טרי: אני מבינה אבל צריכים לראות שאנחנו לא...

<לאה ורון: אולי צריך פה להוסיף: לרבות התקנה בעת מעבר דירה או משהו.

איתן כבל: לא.

איתן כבל: אני אגיד לכם למה אני מתכוון, מה אני אומר: הרי פה, כל השירותים האלה זה לא שירותים שאני מבקש אותם בחינם.

איתן כבל: כל העניין הוא שאני אומר: אני משלם לך עבור השירות המתמשך הזה.

איתן כבל: כל מה שאני מבקש זה שכשאני מסכם אתך מתי אתה בא לעשות את הטיפול הזה, את התיקון, את ההעברה, שתעמוד בזמן.

איתן כבל: זה הכל.

<חנה טרי: לא, אבל בשירות זה נכון וזה קיים, וזה היה קיים לפני התיקון.

<חנה טרי: שירות שמותנה בתקינות טובין.

<חנה טרי: לא יכול להיות מצב שאני משלמת עבור שירות, המוצר התקלקל, ואני לא יכולה לצעוק ואני בינתיים משלמת אבל כשמדובר בטובין, שם הקושי שלי.

איתן כבל: אם אני בא, אני כבר לא בתקופת האחריות.

איתן כבל: יש לי מזגן, סתם לדוגמה, ואני החלטתי שאני לא מחדש את האחריות - -

<דורון זינגר: אתה מזמין את החברה לתיקון.

איתן כבל: אני מעדיף בדרך כלל שהחברה תתקן לי את המוצר גם אם זה עולה לי קצת יותר אבל בדרך כלל - -

<דורון זינגר: היום לא חל עליך החוק של האיחור, אם אתה משלם לנו את הביקור של ה-X כסף, לא חל עליו.

איתן כבל: שאלה, אני שואל את עצמי את השאלה.

איתן כבל: בסוף, זה לא משנה אם אני בתקופת הביטוח או לא בתקופת הביטוח, אני משלם.

<הילה דוידוביץ: כן אבל מצד שני, ידעת אולי מראש, אני חושבת, צריך לשים את הגבול איפה שהוא כי אם אתה קובע פה איזה תנאי שאתה מכניס אותו עכשיו לכל החוזים, אתה קובע שעכשיו כל שירות צריך להינתן בשעות האלה.

<הילה דוידוביץ: מצד שני, אם ידעת מראש בדיוק את - -

איתן כבל: אני לא אומר על השעות.

<הילה דוידוביץ: את השעות, את התנאים ובאיזה - -

איתן כבל: אני לא אומר על השעות.

איתן כבל: עזבי עכשיו שעות.

איתן כבל: אני מנסה, הילה, לעשות התקדמות.

איתן כבל: הבנו מי ייכלל בתוך השעות, מי בזה, תקופת הביטוח וכולי.

איתן כבל: אני התקשרתי לחברה מ"אלקטרה".

איתן כבל: אני אומר לו: המזגן שלי מקולקל וכמה יעלה לי?

איתן כבל: הוא אומר לי: הביקור, גם אם הכל בסדר, 250 ש"ח, נדמה לי שכולם היום גובים את זה, גם אם הוא בא ולא נגע.

איתן כבל: הוא אומר: אני אבוא.

איתן כבל: אם יש דברים שהם מצריכים מעבר, על הכיפק.

איתן כבל: אני אומר לו: מקובל, מתי אתה מגיע?

איתן כבל: הוא אומר:

איתן כבל: אני מגיע בין 10:00 ל-12:00 - -

<דורון זינגר: בדרך כלל, מה שקורה שנותנים חלונות זמן יותר גדולים של ארבע שעות - -

איתן כבל: לא משנה.

<דורון זינגר: אני אסביר למה: כי זה המשחק שמאפשר לך שאם אתה מתעכב אצל לקוח והוא במסגרת האחריות - -

איתן כבל: בסדר, קיבלתי.

איתן כבל: מה הבעיה שלי?

איתן כבל: הבעיה שלי שגם בארבע שעות לא עומדים.

איתן כבל: הרי מה העניין?

איתן כבל: אם כולם עומדים בזמן, אז הוא יודע להגיד אני אגיע ארבע שעות.

איתן כבל: נניח שהשוק היה מתנהל בצורה הזו, אני מניח שהיינו יודעים להתכוונן בצורה כזו או אחרת אל תוך התהליך הזה.

איתן כבל: אני אפילו מוכן ללכת שאם זה לא במסגרת האחריות, אני הייתי מוכן לבוא ולהגיד: על פי הכללים ארבע שעות.

<אתי בנדלר: אין כללים אדוני.

איתן כבל: אין כללים.

איתן כבל: למה אני אומר את זה?

איתן כבל: כי בסוף אנחנו כל הזמן מדברים על הזמן החשוב, נכון?

איתן כבל: זאת נקודת המוצא, שאתה גורם לבן אדם לשבת בבית, סיכמת אתו - -

<אתי בנדלר: אני אגיד לאדוני מה ההבדל בין המקרים שמוצעים כרגע לכלול בחוק המוצע לבין זה - -

איתן כבל: אני התקדמתי, הבנתי.

<אתי בנדלר: כאן, ברגע שיש לך חוזה מתמשך, אתה בעצם לקוח שבוי ואז חייבים להקפיד מאוד על כללי התנהגות.

<ג'וש גולדשמיד: מה ההבדל בין שנה פחות חודש או שנה ועוד חודש.

<אתי בנדלר: כן, הוא אומר לך: - - - אז אני אזמין טכנאי אחר.

איתן כבל: את צודקת גברתי.

איתן כבל: בסדר, אני מציע את הדבר הבא: עולות שאלות באופן טבעי כמו בכל חקיקה.

איתן כבל: השאלה שהכי מטרידה אותי פה זה למצוא את הנוסח כפי שהגברת מהאוצר הציגה.

איתן כבל: זאת אומרת, למצוא את אותה נקודה שלא כל אחד יגיד שכל פיצרייה או שאתה מזמין ממנה, וכבר היו דברים מעולם שאחרי שעתיים לא הגיעו.

<חנה טרי: ומה עם המשלוחים מהסופר?

איתן כבל: אמרתי שהמוצרים האלה למרות שהסופר יותר קל לי, אפשר למצוא לו את המענה אבל אני יותר מודאג מהעניינים האלה של ה"טייק אוויי", שאתה מזמין משלוח של אוכל טרי, שאתה בדרך כלל אמור לאכול אותו באותו זמן.

איתן כבל: אני לא יודע לתת עדין תשובה לעניין הזה.

<ניר יוגב: אבל אדוני, אם אין בעיה אז למה זה מטריד אותך?

איתן כבל: לא, אני אסביר לך מה אני אומר, ניר: היא צודקת, כי מה העניין?

איתן כבל: יכול לבוא מחר מישהו ומבחינתו אם אין כאן קו שיודע לעשות את האבחנה, אז כל פיצרייה – העניין הוא שאני אומר מה ההבדל, אפרופו התשובה שאת נתת?

איתן כבל: כשאתה מזמין מהפיצרייה, אתה לא לקוח שבוי.

איתן כבל: אם הוא לא הגיע, הרי איך זה עובד?

איתן כבל: שנינו יודעים את זה.

<דורון זינגר: אני לא אקשה אבל זה אותו דבר.

איתן כבל: לא, תסלח לי, תן לי להסביר לך.

איתן כבל: מה, אתה חברת פיצות?

איתן כבל: משלוח פיצה?

איתן כבל: העניין הוא כזה: אם אני בבית או במשרד והזמנת אוכל, קבעת אתו, הוא אומר לך: חצי שעה אני אגיע.

איתן כבל: מה קורה?

איתן כבל: אחרי חצי שעה אתה מתקשר אליו והוא אומר: הנה, אני פה ברמזור למטה.

איתן כבל: עבר הרמזור והוא לא מגיע.

איתן כבל: אתה אומר לו: אח שלי, או שאתה מבטל לו, בדרך כלל זה מה שקורה.

איתן כבל: אתה לא אומר לו: אם אתה לא מגיע עם המקרר, תחזיר את המקרר לחנות.

איתן כבל: אין לך את הפריבילגיה להגיד את זה.

איתן כבל: הסכומים, עם כל הכבוד, זה לא 90 שקל או גם אם הזמנת ארבע קופסאות משפחתיות והחבר'ה באו, כולם חוגגים אצלך בבית, בסוף אתה חונן לאדם דעת ומלמד לאנוש בינה.

איתן כבל: אתה לא יכול לעשות השוואה של עניינים שכאלה לעניין שכזה אבל אני מסכים אתך שעל מנת שלא תיפול שגגה, צריך למצוא את החידוד היותר נכון.

איתן כבל: לא יודע להגיד לך אותו ברגע זה כי תמיד יש גם את אלה, נכון, אני מסכים, שכל היום יושבים ורק מחכים לתקלות מהסוג הזה אבל גם כן, אפרופו, גם בית משפט, כשאתה מגיע אליו עם דבר שכזה, זה לא שאתה עכשיו הולך ומקבל מיד את הסעד.

איתן כבל: את מבינה למה אני מתכוון.

<אתי בנדלר: אדוני, כדי לקדם את העניין אני מציעה שהוועדה תאשר או שאדוני יאשר את התיקונים שאושרו עד כה.

<אתי בנדלר: אני אציין בדברי ההסבר שבעת הכנת הצעת החוק לקריאה השנייה והשלישית, תבחן ועדת הכלכלה מספר נושאים: למשל, לגבי פסקה 4, החרגה של סוגי טובין מסוימים דוגמת משלוח מהיר.

<אתי בנדלר: תבחן הרחבה לגבי חברות הנותנות שירותים במען הצרכן מטעם חברות ביטוח כמו שירותי אינסטלציה או נזילת מים.

<אתי בנדלר: היא תבחן הרחבה לגבי תקופת אחריות מורחבת וזהו.

<אתי בנדלר: אלה הדברים שאנחנו נבדוק.

איתן כבל: אוקי.

<ג'וש גולדשמיד: לא בהכרח מטעם חברות ביטוח.

<ג'וש גולדשמיד: חברות מתן שירותי תיקונים.

<דורון זינגר: - - -

איתן כבל: הבעיה זה לא בגלל ההבדל.

איתן כבל: קודם כל יש הבדל כי החוזה הוא עם חברת הביטוח, והיא מפעילה את.

איתן כבל: ..

<דורון זינגר: גם אני נותן שירות.

<אביגיל גוטליב: - - -

איתן כבל: לא, אני פה רוצה להכניס את זה.

<קרן חן סופר: רק מזון מהיר לא.

איתן כבל: רק שלילת המזון המהיר.

<קרן חן סופר: כי למעשה זה נדרש - - -

<דורון זינגר: מתי אתה בא לבקר?

איתן כבל: אני יכול לבוא עם המשפחה לעשות ביקור?

<דורון זינגר: אולי תראה את הדברים אחרת.

<דורון זינגר: אתה ראית את זה עד עכשיו מהכיסא של הצרכן.

<דורון זינגר: באמת.

<דורון זינגר: אולי תחליט שאפשר להוריד את זה לשעה?

איתן כבל: תקשיב, דורון, אני לארג' בנקודת המוצא שלי, בגלל זה התחלתי משעתיים.

איתן כבל: דורון, אתה יודע, אני תמיד אומר פה את הקלישאה שאני רק נראה טוב, אני כבר ראיתי הרבה.

איתן כבל: אז באמת, אני כבר לא ילד.

איתן כבל: דרך אגב, גם למה שעכשיו אנחנו מחוקקים, דקה אחרי שנסיים את החקיקה, מה אתה חושב?

איתן כבל: שלא ישבו במקומות השונים למצוא את המעקף ואם התכוון במקום ו... יאמר גם?

איתן כבל: כי הוא רק אמר ו..

איתן כבל: ולא אמר גם?

איתן כבל: בחייך, זה קורה לנו בחקיקה כל שני וחמישי.

איתן כבל: מה אתה חושב?

איתן כבל: יש את חוק השלוש דקות.

איתן כבל: אפרופו, יושב פה "סלקום".

<אתי בנדלר: אוקי.

<אתי בנדלר: אז אדוני, אני מציעה שתצביע על התיקון המוצע בסעיף 18א רבא, בסעיף קטן (ג) בפסקה (1א) ובפסקה (2) ובפסקה (3), ובסעיף קטן (ד)(1) וכן בסעיף קטן (ו), בהתאם לתיקונים ש - - -

איתן כבל: הצבעה.

איתן כבל: בעד – הרוב

איתן כבל: נמנעים – אין

איתן כבל: הוועדה מאשרת.

<אתי בנדלר: אוקי.

<אתי בנדלר: עכשיו אני מציעה בכל זאת, בהתאם לבקשה כאן, לקבוע גם סעיף תחילה בגלל שזה מחייב היערכות.

איתן כבל: אין לי בעיה.

<דורון זינגר: כל מה שתחת המילה טכנאים, אנחנו לא צריכים דקה אחת של עיכוב, אנחנו בסדר.

<דורון זינגר: כל מה שבתחום של הובלה, אנחנו צריכים זמן התארגנות לראות היום בשוק - -

איתן כבל: כמה?

<דורון זינגר: אני לא רוצה להגיד משהו אבל בחוק הטכנאים נתתם אם אני לא טועה, בזמנו, מעל שנה זמן התארגנות.

איתן כבל: די, אין מצב.

<דורון זינגר: אז חצי שנה?

<דורון זינגר: נתתם, מה, רכשנו תוכנות ספציפיות לנושא הזה אז, בחוק הטכנאים.

<אביגיל גוטליב: וגם כאן צריך את זה.

איתן כבל: מה, אתם הולכים לרכוש לוויינים שיקראו את המפה של...

<אביגיל גוטליב: לא צריך להגזים, זה לא כל כך מפתיע.

<אביגיל גוטליב: לוגיסטיקה זה עסק מסובך.

איתן כבל: אני יודע, אני רס"פ.

<דורון זינגר: אמרתי שיש בעיה ב-10% מהמקרים.

<אתי בנדלר: גם כאן אני מציעה שאני אציין במפורש שמועד התחילה ייקבע בדיוני הכנת הצעת החוק לקריאה השנייה והשלישית.

<אתי בנדלר: ועד אז, תמציאו לוועדה נתונים בדבר הלוגיסטיקה הנדרשת לצורך יישום החוק.

איתן כבל: רק שלא יהיו פקקים, שלא תצטרכו הרבה זמן עד שתביאו לנו את ה...

<אתי בנדלר: למשל, אתם צריכים לרכוש תוכנה?

<אתי בנדלר: כמה זמן לוקח לרכוש תוכנה ולהטמיע אותה.

איתן כבל: דורון, אתה אמרת שזה לא יותר מ-10% מהמקרים אולי 15% מהמקרים.

איתן כבל: בנקודת המוצא, זה לא כצעקתה.

<דורון זינגר: כתוצאה, אבל אתה מבין שעכשיו אני צריך להסתכל על הדברים בצורה אחרת.

<דורון זינגר: היום, כשאני נותן את החלון של הארבע שעות עם שעה התראה, שזה השירות שחשבתי שהוא שירות טוב שאני נותן בתחום ההובלות, ואבי הוא הבעלים של חברת הובלה, הוא בכלל נותן לך כמו האיש עם הפיצה?

<דורון זינגר: שאתה עוקב אחרי המוביל של המקרר שלך.

<דורון זינגר: בבוקר אתה מקבלSMS ורואה את הנקודות שלו בדרך.

<דורון זינגר: אז יש תוכנות שהן טובות יותר - -

איתן כבל: אין בעיה.

איתן כבל: אם הכל יהיה בסדר – ראיתי, יש עכשיו אפליקציה כזאת דרך אגב.

איתן כבל: ראיתי שאתה מתקין אותה ואתה יכול לראות את הנסיעה של הרכב המסוים הזה, לעקוב אחריו.

<דורון זינגר: אלה הדברים.

<דורון זינגר: מבחינתנו, - -

<אביגיל גוטליב: אתה צריך לקחת בחשבון גם עסקים קטנים ובינוניים של ההובלה.

<אביגיל גוטליב: דרך אגב, הרשות לעסקים קטנים, אני לא יודעת איפה היא בתוך כל הסיפור הזה.

איתן כבל: אביגיל, אני רוצה להגיד לך את הדבר הבא, אני רוצה לגלות לך סוד: לא משנה אם אתה עסק קטן או עסק גדול, לחצתי אתך יד, קבעתי אתך זמן, אשתך היא עסק פרטי או הבעל שלך או בן הזוג שלך הוא פרטי, הוא אחד.

איתן כבל: לא צריך חברה של עסקים קטנים או בינוניים, אפשר גם את לה"ב, עוד יותר קטנים.

איתן כבל: מה העניין?

איתן כבל: באמת?

איתן כבל: אתה קובע אתי זמן.

איתן כבל: זה כמו בכל דבר: אם אתה כל יום מאחר הביתה, אתה אומר אני מגיע אבל כל יום אתה מאחר אז מה?

איתן כבל: אם זה פעם ב...

איתן כבל: וקורה, ותקלה ויש הפגנה ויש שביתה, בסדר, גם זה מובן.

איתן כבל: אנחנו מדברים מה קורה בסך הכל הכללי במרחב השנתי.

איתן כבל: תשמעי, תמיד אני אומר שכשאתה מתארגן לפרויקט, בסדר.

איתן כבל: השוטף הוא הבעיה ואתה צריך להתארגן לשוטף.

איתן כבל: רק כשאני בא לקנות אתה אומר: אני אגיע אליך בזמן, אני אבוא בזחילה כולי מלא בוץ כדי לתקן לך בחוץ...

<דורון זינגר: זה שמבטיח לך בנקודת המכירה הוא לא זה שעושה בפועל.

<אתי בנדלר: אדוני, על כל פנים, בעת ההכנה לקריאה השנייה והשלישית תבחן הוועדה אם יש מקום לקבוע מועד תחילה - - - לשם היערכות ליישום הצעת החוק.

איתן כבל: אוקי.

<אתי בנדלר: אתה מאשר את זה?

איתן כבל: מאשר.

<לאה ורון: נציגת האוצר יכולה להודיע שההצעה אינה כרוכה בעלות מתקציב המדינה?

<שירה דימניק: אינה כרוכה בעלות.

איתן כבל: תודה רבה לכם.

<ג'וש גולדשמיד: אני רק מבקש שהכותרת תשונה, שלא תהיה טכנאי אלא מתן שירות על ידי נותן שירות.

<אתי בנדלר: אנחנו נבחן את כותרת הצעת החוק בעת הניסוח שלו כמובן.

איתן כבל: תודה רבה לכם.

איתן כבל: הישיבה נעולה.